title: Kymariini

text: Kymariinia esiintyy useissa kasveissa. Erityisesti sitä on strofantteihin kuuluvassa lajissa "Strophanthus kombe". Lisäksi sitä on eristetty muun muassa kevätruusuleinikistä, ruusuleinikkeihin kuuluvasta lajista "Adonis chrysocyanthus", oleanterikasveihin kuuluvasta lajista "Pentopetia androsaemifolia" sekä mulperikasvilajista "Castilloa elastica".


title: Emperor of Sand

text: Emperor of Sand on yhdysvaltalaisen metalliyhtye Mastodonin seitsemäs studioalbumi, joka julkaistiin 31. maaliskuuta 2017 levymerkillä Reprise Records. Albumin konsepti ja tarina käsittelevät aavikkolla vaeltavaa miestä, jolle on langetettu kuolemanrangaistus. Aihe toimii myös metaforana vakavalle sairaudelle ja tuomiolle.


title: Emperor of Sand

text: Albumin kappalelistaus, kansikuva sekä maistiainen yhtyeen ensisinglestä ”Sultan’s Curse” julkaistiin yhtyeen kotisivulla 25. tammikuuta 2017, ja kappale julkaistiin kokonaisuudessaan 27. tammikuuta 2017. Toinen kappale ”Show Yourself” julkaistiin 3. helmikuuta 2017. Kolmas ja viimeisin single ”Andromeda” julkaistiin 7. maaliskuuta 2017.


title: Cosmic Space Jorma

text: Cosmic Space Jorma oli vuosituhannen vaihteessa toiminut, kokeellista rock-musiikkia esittänyt suomalainen yhtye. Cosmic Space Jorman musiikissa oli vaikutteita progressiivisesta rockista, metallista, funkista ja psykedeliasta. Megamania julkaisi yhtyeeltä vuonna 2000 albumin "Di Hirba!", joka kuitenkin sai kielteisen vastaanoton.


title: Silkkitie (albumi)

text: Silkkitie on rockyhtye Pimeyden kolmas studioalbumi, joka julkaistiin 10. helmikuuta 2017. Albumin vinyylipainos julkaistaan kuukautta myöhemmin 10. maaliskuuta 2017. Albumin on tuottanut Tuomas Ilmavirta, ja kappaleiden valitsemisessa levylle on avittanut myös Riku Mattila. Albumin julkaisukeikka järjestetään Helsingissä kulttuuritehdas Korjaamolla 3. maaliskuuta 2017.


title: Silkkitie (albumi)

text: Albumilta julkaistiin kaksi singleä, joista ”Viimeinen mahdollisuus” ilmestyi syyskuussa 2016 ja ”Ollaan hiljaa” joulukuussa 2016. Kolmas single ”Loista kuin tähti” julkaistiin 27. tammikuuta 2017. Silkkitie debytoi Suomen virallisen listan sijalla 10.


title: Silkkitie (albumi)

text: Rockmusiikkilehti Soundin toimittajat valitsivat albumin vuoden 2017 seitsemänneksitoista parhaaksi kotimaiseksi albumiksi.


title: Aika tihentyy

text: Aika tihentyy on rockyhtye Pimeyden toinen studioalbumi. Se julkaistiin 16. tammikuuta 2015 levymerkillä M-Dulor/Sony. Albumi debytoi Suomen virallisen listan sijalla 12, ja pysyi listalla yhteensä kolme viikkoa.


title: Aika tihentyy

text: Albumilta julkaistiin kaksi singleä, joista ”Salaisuus” ilmestyi 30. toukokuuta 2014 ja ”Hetki vielä” 7. lokakuuta 2014.


title: Aika tihentyy

text: Albumi sai hyvän vastaanoton. Soundin Ville Hartikainen antoi albumille neljä tähteä viidestä. Hän kuvaili sävellyksiä tyylikkäiksi, rullaaviksi ja ihastuttaviksi, ja vertasi yhtyettä Egotrippiin, mainiten kuitenkin sanoitusten olevan kollegaansa anarkistisempia. Savon Sanomien Aki Lehti sanoi, että Pimeyttä voi verrata useaankin yhtyeeseen, ja että se ei ole keksinyt mitään uutta, mutta kuulostaa silti itseltään ja yhtye on onnistunut tekemään alkuvuoden parhaan suomenkielisen levyn.


title: Pyhän Mikaelin kirkko (Llantarnam)

text: Pyhän Mikaelin kirkko () on Grade II* -luokan suojeltu kirkko Llantarnamissa Walesissa. Laiva on mahdollisesti 1100-luvulla valmistunut ja torni on viimeistään 1500-luvulta.


title: Pyhän Mikaelin kirkko (Llantarnam)

text: Kirkko on rakennettu 1100-luvun alussa ja se sijaitsee aiemman rakennuksen päällä, joka on mahdollisesti myös ollut kirkko.


title: Igor Kolaković

text: Igor Kolaković (s. 4. kesäkuu 1965) on serbialainen lentopallovalmentaja. Hän valmentaa Serbian maajoukkuetta, ja on saavuttanut neljä MM-kultaa.


title: Muut on jo menneet

text: Muut on jo menneet on rockyhtye Pimeyden esikoisalbumi, joka julkaistiin 10. toukokuuta 2013 levymerkillä M.Dulor. Se debytoi Suomen virallisen listan sijalla 48.


title: Muut on jo menneet

text: Albumi sai erinomaisen vastaanoton. Se nousi sekä Rumban että Soundin kriitikkojen vuosiäänestysten kärkisijoille, ja siitä povattiin tulevaisuuden suurta nimeä edeltävien lisäksi myös Helsingin Sanomien Nyt-liitteessä sekä verkkomedia Nuorgamissa. Soundin Ville Hartikainen antoi albumille neljä tähteä viidestä, ja sanoi kappaleiden surumielisyyden sekä vinon arkirealismin pitävän kuuntelijan mielenkiinnon yllä, sekä piti niin sävellyksiä kuin sovituksia hyvin kauniina. Verkkomedia Nuorgam antoi albumille arvosanan 85/100, ja sanoi albumin olevan esikoisjulkaisuksi ”lähes naurettavan kova”, joka ei sisällä harhalaukauksia ja on tehty itsevarmalla otteella, ja epäili albumin valmistelun vieneen kohtalaisesti aikaa. Rytmin Eero Tarmo antoi albumille täydet viisi tähteä. Hän kuvaili albumia täydellisen epätäydelliseksi, ja kehui sitä elämänmakuiseksi ja aidoksi teokseksi, sekä kehui yhtyeen soitannan saumattomuutta.


title: Alkalitrofinen järvi

text: Alkalitrofinen järvi on järvi, jonka veteen on liuennut tulo-ojien tai järvenpohjan lähteiden maaperän kalkkikivestä mineraaleja niin runsaasti, että vesi on hyvin kovaa (HCO-pitoisuus yli 240 milligrammaa litrassa vettä (mg/l)). Vesi on siten emäksistä (pH yli 7). Järvessä on vain vähän humusta, jolloin järven vesi on kirkasta ja vedessä olevien kriittisten ravinteiden määrä jää yleensä lievästi rehevien järvien tason alle. Erityisesti fosforia on vähän, mutta typpeä voi silti olla jopa 4 500 mikrogrammaa litrassa vettä (μg/l). Mineraalit värjäävät vedenvärin sinisen tai turkoosin väriseksi.


title: Alkalitrofinen järvi

text: Järvien ravinnetason alhaisuus johtaa levien alhaiseen biomassaan ja levien klorofylli-a-tasot ovat mittauksissa pääsääntöisesti matalia. Yleisesti ne ovat valoa tarvitsevia viherleviä, mutta myös piileviä, nieluleviä ja panssarileviä.


title: Alkalitrofinen järvi

text: Viron tutkituista järvistä on 20 eli 2,6 % alkalitrofisia järviä . Tällaisia järviä ovat esimerkiksi Savalduman karstijärvi, Võhmetu järv, Piisupi järv, Porkuni järv ja Sinijärv.


title: Isäni Toni Erdmann

text: Isäni Toni Erdmann ("Toni Erdmann") on vuonna 2016 ensi-iltansa saanut saksalais-itävaltalainen draamakomediaelokuva, jonka on käsikirjoittanut ja ohjannut Maren Ade.


title: Isäni Toni Erdmann

text: "Isäni Toni Erdmann" sai ensi-iltansa Cannesin elokuvajuhlilla 14. toukokuuta 2016. Se sai Oscar-ehdokkuuden parhaasta vieraskielisestä elokuvasta vuoden 2017 gaalassa.


title: Opetusalan eettinen neuvottelukunta

text: Opetusalan eettinen neuvottelukunta on valtakunnallinen riippumaton elin, joka tarvittaessa kokoontuu ottamaan kantaa opetusalalla esiin tuleviin eettisiin kysymyksiin ja edistää keskustelua opettajan ammattietiikasta.


title: Opetusalan eettinen neuvottelukunta

text: Eettinen neuvottelukunta on muun muassa laatinut opettajien eettisen ohjenuoran, Comeniuksen valan. Neuvottelukunnan ohjesäännön mukaan se voi ottaa kantaa ja antaa lausuntoja OAJ:n hallituksen, opetusalan viranomaisten, jäsenistön, työantajan, vanhempien tai opiskelijoiden pyynnöstä opetusalan ammattietiikkaan liittyvistä kysymyksistä.


title: Opetusalan eettinen neuvottelukunta

text: Tämänhetkisen neuvottelukunnan toimikausi alkoi vuoden 2016 alussa ja kestää vuoden 2019 loppuun. Neuvottelukunnan puheenjohtajana toimii Arno Kotro. Muita jäseniä ovat Jaana Hallamaa, Mirjam Kalland, Jaakko Heinimäki ja Jouni Välijärvi.


title: Tyumen Airlines

text: Tyumen Airlines (; IATA: 7M, ICAO: TYM) oli venäläinen lentoyhtiö. Se lensi kotimaan reittilentoja ja kuljetti lisäksi rahtia tilauslennoilla. Sen kotikenttä oli Roštšinon lentoasema Tjumenissa.


title: Tyumen Airlines

text: Tyumen Airlines muodostettiin vuonna 1992 ennen Neuvostoliiton hajoamista Aeroflotiin kuuluneista 259., 357. ja 435. lentueesta. Se oli toinen Tjumenin alueen kahdesta suuresta lentoyhtiöstä. Se kärsi kuitenkin talousvaikeuksista, jotka pahenivat Venäjän vuoden 1998 pankkikriisin jälkeen. Lopulta yhtiö lopetti toimintansa ja asetettiin konkurssiin 1. marraskuuta 2003, kun ostajaa sille ei löytynyt.


title: Tyumen Airlines

text: Toiminnan loppuaikoina Tyumen Airlinesin laivastoon kuului 28 lentokonetta.Toimintansa aikana Tyumen Airlines käytti seuraavia konetyyppejä:


title: Firenzen raitiotieliikenne

text: Firenzen raitiotieliikenne on yksi Firenzen julkisen liikenteen muodoista.


title: Firenzen raitiotieliikenne

text: Kaupungissa avattiin hevosraitiotie vuonna 1879, jolla yhdistettiin Peretola sekä kaupungin keskusta. Vuotta myöhemmin linjaa laajennettiin Pratoon ja Poggio a Caianoon. 1930-luvulla linjaa ylläpitänyt yritys ajautui konkurssiin. Tätä ennen kaupungin liikenteeseen olivat ilmestyneet linja-autot.


title: Firenzen raitiotieliikenne

text: Toinen maailmansota vaurioitti linjastoa pahoin ja se saatiin kunnostettua vasta 1950-luvun alussa. Liikennöinti raitioteillä lopetettiin kuitenkin lopullisesti vuonna 1958.


title: Firenzen raitiotieliikenne

text: 2000-luvun alussa raitiotieliikennöinti päätettiin aloittaa kaupungissa uudestaan ja uuden linjan rakennustyöt aloitettiin vuonna 2005. Linja rakennettiin Firenzestä Scandicciin.


title: Firenzen raitiotieliikenne

text: Lisäksi kaupungissa on suunniteltu kahden muun raitiotielinjan rakentamista. Linja 2 veisi Peretolan lentoasemalle ja linja 3 keskustasta pohjoiseen.


title: Suomen Metallirakenneyhdistys

text: Suomen Metallirakenneyhdistys eli SMRY on perustettu metallirakennealalla toimivien suomalaisten yritysten jäsenyhdistykseksi. Yhdistys on merkitty yhdysrekisteriin 17.6.2005.


title: Suomen Metallirakenneyhdistys

text: Yhdistyksen tehtävänä on mm. parantaa jäseniensä toimintaedellytyksiä ja alan arvostusta järjestämällä koulutusta, kehittämällä yhteistyötä asiakasyrityksiin, tavaran toimittajiin ja viranomaisiin sekä hyödyntämällä alojen asiantuntijapalveluita. Tämä koettiin alalla merkittäväksi asiaksi, koska aiemmin yhteistyö yritysten välillä oli ollut olematonta.


title: Suomen Metallirakenneyhdistys

text: SMRY:llä on noin 120 jäsenyritystä, mikä tarkoittaa valtaosaa alan suomalaisista firmoista. Osa jäsenistä tavarantoimittajia, jotka toimivat yhdistyksen kannatusjäseninä. Kaikki jäsenet on listattu yhdistyksen kotisivuilla.


title: Suomen Metallirakenneyhdistys

text: SMRY kuuluu toimialajärjestönä Suomen Yrittäjiin.


title: Suomen Metallirakenneyhdistys

text: Yhdistyksen hallitukseen toimintakautena 2017-2018 kuuluvat seuraavat:Toiminnanjohtajana toimii Hasse Lönnberg.


title: Tramonti

text: Tramonti on kunta Salernon maakunnassa, Campanian alueella Italiassa, noin 30 km Napolista kaakkoon. Se sijaitsee Sorrenton niemimaan keskiosassa. Kunnassa on noin 4 000 asukasta, ja sen pinta-ala on 24,83 neliökilometriä.


title: Tramonti

text: Tramonti on osa Amalfin rannikkoa (), joka on Unescon maailmanperintökohde.


title: Praiano

text: Praiano on kunta Salernon maakunnassa, Campanian alueella Italiassa, noin 20 km Sorrentosta itään. Se sijaitsee Sorrenton niemimaalla, Salernonlahden pohjoisrannalla. Kunnassa on noin 2 000 asukasta, ja sen pinta-ala on 2,67 neliökilometriä.


title: Praiano

text: Praiano on osa Amalfin rannikkoa (), joka on Unescon maailmanperintökohde.


title: Corbara

text: Corbara on kunta Salernon maakunnassa, Campanian alueella Italiassa, noin 20 km Napolista kaakkoon. Se sijaitsee Sorrenton niemimaalla. Kunnassa on noin 2 500 asukasta, ja sen pinta-ala on 6,73 neliökilometriä.


title: Corbara

text: Osa Corbarasta kuuluu Amalfin rannikkoon (), joka on Unescon maailmanperintökohde.


title: Jari Liukku

text: Jari Matti Liukku (s. 22. toukokuuta 1960 Laihia) on suomalainen juristi ja poliisi, joka on työskennellyt vuodesta 2017 alkaen Europolin vakavan ja järjestäytyneen rikollisuuden torjuntakeskuksen johtajana Haagissa.


title: Jari Liukku

text: Liukku valmistui poliisiksi Tampereen poliisikoulusta vuonna 1981, oikeustieteen kandidaatiksi Helsingin yliopistosta 1995 ja sai varatuomarin arvon vuonna 1997. Hän on työskennellyt muun muassa Helsingin poliisilaitoksen apulaispoliisipäällikkönä 2005–2010 ja Länsi-Uudenmaan poliisilaitoksen poliisipäällikkönä vuodesta 2010.


title: Liukku

text: Liukku on suomalainen sukunimi. Nimen kantajia:


title: Iso Kausjärvi

text: Iso Kausjärvi on Pirkanmaalla Lempäälässä sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Myllyojan valuma-alueeseen.


title: Iso Kausjärvi

text: Järven pinta-ala on 62 hehtaaria ja sen vedenpinnan korkeus on 104,5 metriä meren pinnan yläpuolella. Järvi on pitkulaisen muotoinen ja järven koillispäässä Järvenperänä tunnettu lahti jää 60 metrisen lahdensuun taakse. Järven lounaispää on ilmavalokuvien perusteella matala lahti. Järveen on ohjattu 20 metsäojaa, joista useimmat ovat hyvin lyhyitä. Luoteesta laskee Vähä Kausjärven ja Kyynäröjärven laskuoja ja Järvenperään laskee Korkeajärven laskuoja. Järvenperän lahdensuhun laskee kaakosta Liisankorven suo-ojien laskuoja, johon ohjautuvat myös pienen Kuivalammin ylimääräiset vedet. Luusua sijaitsee lounaispäässä järveä, josta lähtee laskuoja alittaen aluksi seututien 130 ja jatkaen sitten matkaa yli kilometrin yhtyen lopuksi Myllyojaan.


title: Iso Kausjärvi

text: Järvi on 2,7 kilometriä pitkä, 500 metriä leveä ja sen rantaviivan pituus on 6,7 kilometriä. Rannat ovat pääaisiassa kuivaa moreenipohjaista metsämaata. Lounaisrannoilla on kuitenkin suota, joiden ojat on ohjattu järveen. Järven itäpuoleln keskivaiheilla ja järven lounaispäässä on maatilojen peltoja. Rannoille on rakennettu yli 40 vapaa-ajan asuntoa. Niille vie tiet, jotka alkavat seututieltä. Järvenperän lahdensuulla sijaitsee kaakkoisrannassa Kausjärven leirikeskus .


title: Iso Kausjärvi

text: Järveen on istutettu planktonsiikaa sekä ankeriasta . Moottoriveneellä kulkemista rajoitetaan keväällä 2017 alkaen.


title: Iso Kausjärvi

text: Vuoden 1954 peruskartassa järven lähiympäristössä oli seitsemän maatilaa. Niille johti järven kaakkoisrantoja seuraava tie, joka päättyi Kausjärven talolle. Vuonna 1976 rannoille oli rakennettu seitseman mökkiä ja Kausjärvelle tulevaa tietä oli jatkettu eteenpäin metsiin. Verrattuna 1980 karttaan on seuravassa 1991 kartassa hieman vähemmän peltomaata, koska peltoja on metsitetty.


title: Polyporales

text: Polyporales on sienilahko, johon on perinteisesti luettu kaikki kääväkkäät. Kuitenkin DNA-tutkimukset ovat osoittaneet, että merkittävä osa käävistä ja niitä muistuttavista sienilajeista on keskenään jopa varsin kaukaista sukua. Polyporales on silti varsin runsaasti erityyppisiä sienisukuja ja -lajeja sisältävä kladi.


title: Polyporales

text: Lahkon merkittävimpiä heimoja ovat Fomitopsidaceae, Ganodermataceae, Meruliaceae, Polyporaceae ja Sparassidaceae.


title: Anna-Lisa Bäckman

text: Anna-Lisa Bäckman, o.s."Westerberg", s. 5. joulukuuta 1941 Vaasa) on Ruotsissa asuva suomenruotsalainen toimittaja, kirjailija ja näytelmäkirjailija.


title: Anna-Lisa Bäckman

text: Bäckman muutti Ruotsiin 1950 ja on opiskellut Journalistinstitutetissa, Alternative University New Yorkissa ja Dramatiska Institutetissa. Hän oli Dagens Nyheterissä toimittaja ja pakinoitsija 1965–1997. Hän on toiminut naisliikkeessä 1970-alusta lähtien ja osallistui vuonna 1971 "Sånger om kvinnor" -nimisen äänilevyn tekemiseen.


title: Anna-Lisa Bäckman

text: Bäckmanin läpimurto tapahtui fomaaneilla "Fia i folkhemmet" ja "Fia med manifestet", ja molemmista on tehty dramatisointi televisiolle.


title: Peter Sandström

text: Clas Peter Andreas Sandström (s. 7. heinäkuuta 1963 Uusikaarlepyy) on suomenruotsalainen romaani- ja novellikirjailija. Hän on koulutukseltaan toimittaja (Svenska social- och kommunalhögskolan). Hänen romaaninsa edustavat omaelämäkerrallista kirjoittamista: tapahtumilla on läheinen yhteys kirjailijan omaan elämään, ja päähenkilöllä on usein sama nimi kuin kirjailijalla. Hänen neljäs romaaninsa "Laudatur" oli Finlandia-palkintoehdokas, ja helmikuussa 2017 sille myönnettiin sekä Runeberg-palkinto että Svenska litteratursällskapetin palkinto. Vuonna 2012 Sandströmille myönnettiin Yleisradion ruotsinkielinen kirjallisuuspalkinto (Svenska Yles litteraturpris).


title: Peter Sandström

text: Vuodesta 2013 Sandström on johtanut Suomen ruotsinkielistä kirjailijaliittoa.


title: Peter Sandström

text: Sandström asuu Turussa. Hänen puolisonsa on historioitsija Ann-Catrin Östman.


title: Ina Forsman

text: Ina Forsman (s. 1994) on suomalainen blueslaulaja. Hän on julkaissut kaksi albumia, "Ina Forsman with Helge Tallqvist Band" (2013) ja "Ina Forsman" (2016). Vuonna 2012 hän kilpaili Idolsin kuudennella tuotantokaudella ja pääsi finaalivaiheeseen. Hän on konsertoinut Yhdysvalloissa ja Keski-Euroopassa muun muassa Tasha Taylorin kanssa. Vuonna 2015 hänet palkittiin vuoden tulokkaana Finnish Blues Awards -palkintogaalassa.


title: Tout de suite maintenant

text: Tout de suite maintenant (kansainvälisesti "Right Here Right Now") on vuonna 2016 ensi-iltansa saanut Pascal Bonitzerin ohjaama ranskalainen draamakomediaelokuva, jonka pää- ja sivuosissa ovat Agathe Bonitzer, Vincent Lacoste, Lambert Wilson, Pascal Greggory, Isabelle Huppert ja Jean-Pierre Bacri. Pascal Bonitzer käsikirjoitti elokuvan Agnès de Sacyn kanssa. Elokuvan tuottajina olivat Saïd Ben Saïd ja Michel Merkt.


title: Tout de suite maintenant

text:
Nora Sator (Agathe Bonitzer) on dynaaminen ja kunnianhimoinen kolmekymppinen nainen, joka aloittaa uudessa työpaikassa finanssialalla. Hän saa tietää, että hänen pomonsa Arnaud Barsac (Lambert Wilson) ja tämän Solveig-vaimo (Isabelle Huppert) tunsivat hänen Serge-isänsä (Jean-Pierre Bacri) heidän opiskeluaikoinaan. Hänelle myös paljastuu, että tuntemattomista syistä johtuva vihamielinen kilpailu heidän välillään on edelleen olemassa ja aiheuttaa konflikteja. Isänsä ja pomonsa välisestä suhteesta huolimatta Nora saa nopeasti pomonsa luottamuksen. Noralla on myös monimutkainen suhde kollegaansa Xavieriin (Vincent Lacoste), joka alkaa seurustella hänen sisarensa Mayan (Julia Faure) kanssa.
"Tout de suite maintenantin" kuvaukset alkoivat 16. maaliskuuta 2015 ja kestivät kuusi viikkoa, jonka aikana elokuva kuvattiin Belgiassa ja Luxemburgissa. Elokuvan tuotantoyhtiöinä olivat SBS Productions, France 2 Cinéma ja Samsa Films. Tuottamiseen osallistuivat myös Entre Chien et Loup ja Proximus. Elokuvan virallinen traileri julkaistiin 4. huhtikuuta 2016.


title: Tout de suite maintenant

text: "Tout de suite maintenant" sai ensi-iltansa Cabourgin elokuvajuhlilla Ranskassa 8. kesäkuuta 2016. Elokuva sai maanlaajuisen teatteriensi-iltansa Ranskassa 22. kesäkuuta 2016 ja oli Ad Vitam Distributionin teatterilevittämä. "Tout de suite maintenant" keräsi Ranskan teatterikierroksensa aikana 176 158 katsojaa ja tuotti 1 170 752 dollarin lipputulot. Elokuva on saanut ranskalaisilta elokuvakriitikoilta lähinnä myönteisen vastaanoton.


title: Tout de suite maintenant

text: "Tout de suite maintenant" julkaistiin Ranskassa DVD:lle 8. marraskuuta 2016.


title: Kristiern Alander

text: Kristiern Alander myös muodossa Kristiernus Alander (19. tammikuuta 1660 Finström – 6. maaliskuuta 1704 Turku) oli Turun akatemian kaunopuheisuuden professori.


title: Kristiern Alander

text: Alanderin vanhemmat olivat Finströmin kirkkoherra Carolus Petri Alander ja Jomalan kirkkoherran Kristiernus Kristophorin tytär Katarina Alanus. Kristiern Alanderin puoliso oli everstiluutnantti, linnanpäällikkö Olof Brömsin tytär Ebba Bröms. Heillä oli kuusi lasta.


title: Kristiern Alander

text: Kristiern Alander valmistui ylioppilaaksi Turussa 1669 ja Uppsalassa 1682 sekä filosofian maisteriksi Turussa 1682. Hän toimi 1692–1704 aluksi Turun akatemian kaunopuheisuuden ylimääräisenä professorina ja myöhemmin varsinaisena professorina sekä 1699–1700 yliopiston rehtorina.


title: Abraham Alanus

text: Abraham Alanus (k. 1719 tai 1720 Ruotsi) oli Turun akatemian professori.


title: Abraham Alanus

text: Alanus syntyi Korppoossa. Hän valmistui ylioppilaaksi Turussa 1685 ja filosofian maisteriksi Turun akatemiassa 1697. Hän työskenteli Turun koulun lehtorina 1698–1707 ja toimi Turun akatemian pyhien kielten professorina 1707–1712 ja sen jälkeen kolmantena teologian professorina sekä samanaikaisesti Liedon kirkkoherrana vuodesta 1712. Alanus kuoli isonvihan aikaisella pakomatkallaan Ruotsissa.


title: Abraham Alanus

text: Alanuksen isä oli Korppoon kirkkoherra Klaus (Claudius) Alanus. Abraham Alanuksen puoliso oli Viipurin piispan, myöhemmin Växjön piispan David Lundin ja professori Jakob Flachseniuksen tyttären Margareta Flachseniuksen tytär Susanna Margareta Lund (1688–1717). Abraham ja Susanna Margareta Alanuksella oli kuusi lasta, joista Jakob Abraham Alanus toimi Inkoon kappalaisena.


title: Ida Appelberg

text: Ida Appelberg (24. joulukuuta 1896 Joensuu – ?) oli suomalainen näyttelijä.


title: Ida Appelberg

text: Ida Appelbergin vanhemmat olivat maanviljelijä Matti Lukkarinen ja Amanda Puupponen. Hän aloitti teatteriuransa Joensuussa 1912 ja työskenteli Viipurin Näyttämöllä 1922–1924. Sen jälkeen hän näytteli Kotkan Näyttämöllä.


title: Ida Appelberg

text: Appelberg näytteli sivuroolin kreivitär Helenan äitinä elokuvassa "Kulkurin valssi" vuonna 1941.


title: Henrik Alanus

text: Henrik Alanus (29. marraskuuta 1743 Vehmaa – 1. joulukuuta 1810 Turku) oli Turun akatemian sihteeri, joka hoiti lainopin professorin virkaa 1793–1800 Matthias Caloniuksen sijaisena.


title: Henrik Alanus

text: Alanus valmistui Turussa ylioppilaaksi 1757 ja filosofian maisteriksi 1763. Hänet nimitettiin Turun akatemian teologian dosentiksi 1766 sekä logiikan ja metafysiikan dosentiksi 1771. Alanuksesta tuli kirjaston amanuenssi 1773 ja Turun koulun kollega 1775. Turun akatemian sihteerinä hän työskenteli 1779–1810.


title: Henrik Alanus

text: Henrik Alanuksen vanhemmat olivat Vehmaan kirkkoherra, rovasti Henrik Alanus ja Kristina Helena Fleege.


title: Taidehistorian seura

text: Taidehistorian seura – Föreningen för Konsthistoria on suomalainen taidehistorian tiedeyhdistys, joka on perustettu vuonna 1974. Se edistää taidehistorian tutkimusta ja julkaisee Taidehistoriallisia tutkimuksia – Konsthistoriska studier -julkaisusarjaa ja Tahiti-verkkolehteä.


title: Taidehistorian seura

text: Taidehistorian seura – Föreningen för Konsthistoria on kaksikielinen taidehistorian tieteellinen seura. Sen tarkoituksena on toimia taidehistorian edistämiseksi. Yhdistys järjestää tavoitteen toteuttamiseksi kokouksia, esitelmätilaisuuksia ja seminaareja sekä julkaisee tutkimuksia.


title: Taidehistorian seura

text: Seura julkaisee keskimäärin kerran vuodessa ilmestyvää vertaisarvioitua Taidehistoriallisia tutkimuksia – Konsthistoriska studier -julkaisusarjaa. Lisäksi syksystä 2011 lähtien seura on julkaissut Tahiti-verkkolehteä, joka on lyhenne ilmaisusta ”taidehistoria tieteenä”.


title: Taidehistorian seura

text: Taidehistorian seura sai alkunsa Turussa lokakuussa 1973 pidetyssä taidehistorian laitehistorian laitosten ainekokouksessa. Siellä todettiin, ettei Suomessa ole yhtään yleistää ja tieteellistä taidehistorian aikakausjulkaisua. Yliopistojen edustajista valittiin toimikunta, jonka tehtävänä oli valmistella hanketta ja kerätä artikkeleita ensimmäistä julkaisua varten.


title: Taidehistorian seura

text: Valmistelevan toimikunnan johdossa oli toiminut dosentti Aimo Reitala. Seuran perustava kokous pidettiin 23. toukokuuta 1974 ja Taidehistorian seura – Föreningen för Konsthistoria rekisteröitiin 25. syyskuuta. Reitalan lisäksi perustajajäseniä olivat muun muassa Henrik Lilius ja Bo Ossian Lindberg.


title: Taidehistorian seura

text: Reitalasta tuli seuran ensimmäinen puheenjohtaja, jona hän toimi yhdeksän vuoden ajan. Julkaisutoiminnan lisäksi seuran keskeisimmiksi toimintatavoiksi muotoutuivat vuosikokousten tieteelliset esitelmät ja matkat.


title: Taidehistorian seura

text: Seuran puheenjohtajat ovat olleet:


title: Matka merelle

text: Matka merelle on luontoelokuva Suomenlahdesta. Elokuva valmistui vuonna 2017. Sen on ohjannut Jouni Hiltunen ja tuottanut Katharsis Films Oy.


title: Matka merelle

text: Elokuvassa kerrotaan Suomenlahden ainutlaatuisesta meriluonnosta ja siihen vaikuttavista ihmisistä. Utelias pieni poika purjehtii Suomenlahdella isänsä kanssa. Matkallaan he kohtaavat mm. merentutkijoita ja lintutieteilijöitä.


title: Kari Hietanen

text: Kari Tapio Hietanen (s. 16. toukokuuta 1941 Kotka) on suomalainen prikaatikenraali, joka toimi Kainuun prikaatin komentajana ja Reserviupseerikoulun johtajana.


title: Kari Hietanen

text: Hietanen syntyi maanviljelijä Juho Hietasen ja Anna-Maria Mäkeläisen perheeseen. Hänen ensimmäinen puolisonsa vuodesta 1965 oli Marjatta Tirkkonen ja toinen vuodesta 1992 on Helena Kukkonen.


title: Kari Hietanen

text: Hietanen tuli ylioppilaaksi Turun lyseosta 1961 ja valmistui Kadettikoulusta 1965. Sotakorkeakoulun hän suoritti 1975 ja Maanpuolustuskurssin 1992. Hietanen toimi opetusupseerina Porin prikaatissa 1962–1965, opetusupseerina ja komppanianpäällikkönä Hämeen Ratsujääkäripataljoonassa 1965–1969, opetusupseerina Kadettikoulussa 1969–1972 ja toimistoupseerina ja -esiupseerina Pääesikunnassa 1972–1984 sekä vielä toimistopäällikkönä 1988–1990. Pataljoonan komentaja Savon prikaatissa Hietanen oli vuodesta 1984 ja kurssinjohtaja Taistelukoulussa vuodesta 1985. Kainuun prikaatia hän komensi 1990–1992 Pertti Vuolennon jälkeen. Reserviupseerikoulun johtajana Hietanen toimi vuodesta 1993 ja Kymen sotilasläänin komentajana vuodesta 1996.


title: Kari Hietanen

text: Hietanen ylennettiin vänrikiksi 1962, luutnantiksi 1965, yliluutnantiksi 1968, kapteeniksi 1971, majuriksi 1976, everstiluutnantiksi 1983, everstiksi 1990 ja prikaatikenraaliksi 1996.


title: Kari Hietanen

text: Vuonna 1998 Hietanen sai julkisuutta pidettyään puheen, jossa hän vaati Karjalan palauttamista "historiallisten vääryyksien oikaisemiseksi". Puolustusvoimain komentajan sijainen, pääesikunnan päällikkö kenraaliluutnantti Matti Kopra nuhteli Hietasta todeten, että "puolustusvoimien laissa lueteltuihin tehtäviin ei sisälly ulko- ja turvallisuuspoliittisten linjausten tekeminen".


title: Sinulle, Sofia

text: Sinulle, Sofia on J. Karjalaisen kuudes sooloalbumi, joka julkaistiin 20. marraskuuta 2015 levymerkillä Warner Music Finland. Se äänitettiin Helsingin Pitäjänmäellä sijaitsevassa E-studiossa, ja sen tuotti Janne Haavisto.


title: Sinulle, Sofia

text: Albumi debytoi Suomen virallisen listan toisella sijalla, ja pysyi listalla yhteensä 17 viikkoa. Albumilta julkaistiin 9. lokakuuta 2015 single ”Stindebinde”.


title: Sinulle, Sofia

text: Albumi sai pääosin erinomaisen vastaanoton. "Soundin" Arttu Seppänen antoi sille kaksi tähteä viidestä, ja kuvaili sanoituksia kenties riisutuimmaksi Karjalaiseksi koskaan, ja sanoi juuri tekstien keskeisen roolin sekä Karjalaisen tarinankerronnan naivismin olevan albumin Akilleen kantapää. Hän sanoi myös Karjalaisen laiminlyövän oman taidokkuutensa yksinkertaisilla sävellyksillä, kuten kappaleissa ”Mennä huitelee” sekä ”Se mies oli Tommy Ramone”, ja totesi sen kuulostavan ennen kaikkea Karjalaiselle helpolta teokselta. "Rumban" Niko Peltonen antoi albumille arvosanan 7.4/10. Hän kehui Karjalaisella olevan hallussaan todennäköisesti musiikkihistoriansa paras taustayhtye koskaan. Hän piti albumia kauttaaltaan nautinnollisena kuunteluelämyksenä, vaikka pitikin niin ikään "Soundin" Seppäsen mainitsemia kappaleita yksitoikkoisina renkutuksina. Desibeli.net -sivuston Heikki Väliniemi antoi albumille täydet viisi tähteä, ja sanoi Karjalaisen musiikkia leimaavan pakottomuuden sekä luonnollisuuden, ja piti levyä juurimusiikin mestariteoksena. Myös Kaaoszinen Jyri Kinnari kuvaili albumia vaihtelevaksi, monipuoliseksi sekä pääpiirtein erinomaisesti sävelletyksi kokonaisuudeksi, ja nosti sen julkaisuvuotensa parhaimpien rockalbumeiden joukkoon.


title: Sinulle, Sofia

text: Kaikki kappaleet säveltänyt ja sanoittanut J. Karjalainen sekä sovittanut Janne Haavisto, Mikko Lankinen, Pekka Gröhn ja Tom Nyman, ellei toisin mainittu.


title: Olavi Gunnari

text: Olavi Moses Gunnari (22. helmikuuta 1910 Rovaniemi – 9. marraskuuta 1973 Helsinki) oli suomalainen elokuvaaja ja valokuvaaja. Hän toimi 1930-luvulla Nyrki Tapiovaaran elokuvien kuvaajana ja sotien jälkeen hänestä tuli muotivalokuvauksen uranuurtaja Suomessa.


title: Olavi Gunnari

text: Gunnari valmistui merkonomiksi 1928. Hän opiskeli elo- ja valokuvausta Schule Reimannissa Berliinissä 1934–1935 ja suoritti siellä myös muotivalokuvauskurssin. Suomeen palattuaan Gunnari osallistui elokuvakerho Projektion toimintaan 1935–1936 ja tutustui siellä useisiin elokuva-alan ihmisiin kuten Nyrki Tapiovaara, Valentin Vaala, Teuvo Tulio ja Erik Blomberg.


title: Olavi Gunnari

text: Sotavuosina Gunnari toimi TK-kuvaajana ja kuvasi puolustusvoimain katsauksia ja lyhytelokuvia. Hän suunnitteli myös yhdessä valokuvaaja Otso Pietisen kanssa armeijan käyttöön alumiinrunkoisen panoraamakameran. Gunnari keskittyi valokuvaukseen sen jälkeen kun hänen elokuvatyönsä vähenivät sotien jälkeen ja hän oli uranuurtaja muotikuvauksen alalla Suomessa.


title: Olavi Gunnari

text:
Nyrki Tapiovaaran elokuvia:
Veikko Itkosen elokuvia:
Maunu Kurkvaaran elokuvia:
Roland af Hällströmin elokuvia:
Eino Jurkan elokuvia:
Jorma Nortimon elokuvia:


title: La Ritournelle

text: La Ritournelle (kansainvälisesti "Paris Follies") on vuonna 2014 ensi-iltansa saanut Marc Fitoussin ohjaama ranskalainen komediaelokuva, jonka pääosia näyttelevät Isabelle Huppert ja Jean-Pierre Darroussin. Marc Fitoussi käsikirjoitti elokuvan Sylvie Dauvillierin kanssa, ja elokuvan tuottajana oli Caroline Bonmarchand.


title: La Ritournelle

text:
Brigitte ja Xavier Lecanu (Isabelle Huppert ja Jean-Pierre Darroussin) ovat keski-ikäisiä karjankasvattajia, jotka työskentelevät ja asuvat Pohjois-Ranskan maaseudulla. Lasten muutettua pois kotoa Brigitten ja Xavierin elämästä on tullut hiljainen ja mielenkiinnoton. Kun eräänä iltana Brigitte on naapurinsa juhlissa, hän tapaa häntä paljon nuoremman Stan-nimisen (Pio Marmaï) komean ja nokkelan pariisilaismiehen. Myöhemmin Brigitte kertoo käyvänsä ihotautilääkärin vastaanotolla, mutta todellisuudessa hän meneekin Pariisiin tapaamaan Stania. Asiat eivät mene kuitenkaan Brigitten suunnitelmien mukaan…
"La Ritournelle" kuvattiin työnimellä "Folies Bergère" Pariisissa ja Seine-Maritimen departementin kunnissa helmi-huhtikuussa 2013. Seine-Maritimessa elokuvan kuvauspaikkoina olivat Yvetotin, Veules-les-Rosesin, Thérouldevillen ja Saint-Valery-en-Caux’n kunnat. Elokuvan viimeinen kohtaus kuvattiin Kuolleellamerellä Israelissa. "La Ritournellen" budjettina oli 4,2 miljoonaa euroa ja tuotantoyhtiönä Avenue B Productions. Elokuvan tuottamiseen osallistuivat myös Vito Films, SND Films, France 2 Cinéma ja Les Films de la Suane. Elokuvan virallinen traileri julkaistiin 7. toukokuuta 2014.


title: La Ritournelle

text: "La Ritournelle" sai ensi-iltansa Ranskassa 11. kesäkuuta 2014 ja oli SND Filmsin teatterilevittämä. Elokuva keräsi Ranskassa teatterikierroksensa aikana 334 872 katsojaa ja tuotti lähes kahden miljoonan dollarin lipputulot. Elokuva on saanut ranskalaisilta elokuvakriitikoilta lähinnä myönteisen vastaanoton. Rotten Tomatoes -sivuston mukaan 100% kriitikoista on antanut elokuvalle positiivisen arvosanan 7,2/10 keskiarvolla. Keräys perustuu 11 arviointiin. 104 käyttäjästä 61% on antanut elokuvalle positiivisen arvosanan 3,5/5 keskiarvolla.


title: La Ritournelle

text: "La Ritournelle" julkaistiin Ranskassa DVD:lle 15. lokakuuta 2014.


title: Topi Lehtonen

text: Topi Lehtonen (s. 1. syyskuuta 1979 Pyhäranta) on suomalainen entinen jääkiekkopuolustaja. Hän pelasi urallaan SM-liigassa yhteensä 341 runkosarja- ja seitsemän playoff-ottelua tehopistein 12+20=32 ja keräten 96 jäähyminuuttia. Lehtonen pelasi SM-liigauransa jälkeen ulkomailla Tanskassa, Ruotsissa, Italiassa, Norjassa ja Itävallassa. Hän voitti Norjan-mestaruuden Stavanger Oilersissa vuonna 2010. Lehtonen tunnettiin lähinnä hyvin liikkuvana peruspuolustajana, joka ei kuitenkaan osaksi suhteellisen pienen kokonsa vuoksi ollut kovin hyvä fyysisissä väännöissä.


title: Topi Lehtonen

text: Lehtonen on Rauman Lukon kasvatti. Hän voitti kauden 1999–2000 päätteeksi A-nuorten SM-pronssia. Samalla kaudella seuran SM-liigajoukkueen päävalmentaja Vasili Tihonov antoi Lehtoselle vastuuta harjoitusotteluissa ja nosti hänet loukkaantumisten myötä joukkueen mukaan. Lehtonen sai Lukossa heti ison roolin lähinnä Erik Hämäläisen puolustajaparina. Hänen tulokaskautensa toi 30 runkosarjaottelussa tehot 1+1=2. Kaudella 2000–2001 Lehtonen pelasi runkosarjan kaikki 56 ottelua ja teki niissä tehot 1+4=5. Hän ehti pelata kauden aikana kuitenkin myös yhden ottelun lainalla Mestis-joukkue Uudenkaupungin Jää-Kotkissa.


title: Topi Lehtonen

text: Kaudeksi 2001–2002 Lukon päävalmentaja Ismo Lehkonen nimesi Lehtosen joukkueensa varakapteeniksi. Hän ei kuitenkaan onnistunut vastuustaan huolimatta vastaamaan häneen kohdistuneisiin odotuksiin. Kaudella 2002–2003 Lehtonen sai pelata jälleen Erik Hämäläisen puolustajaparina, mutta hän jäi lopulta Lukon seitsemänneksi puolustajaksi. Lehtonen ei kuulunut lopulta enää päävalmentaja Lehkosen suunnitelmiin kaudella 2003–2004 ja Lukko lainasi hänet syyskuussa 2003 Norjan Eliteserienin Stavanger Oilersiin. Marraskuussa Lehtonen kuitenkin palasi Lukkoon pian sen jälkeen, kun Lehkosen joukkueen päävalmentajana korvasi Jukka Rautakorpi. Hän vakiinnutti paikkansa Lukon puolustuksessa.


title: Topi Lehtonen

text: Lehtonen siirtyi kaudeksi 2004–2005 vuoden mittaisella sopimuksella Pelicansiin. Kaudeksi 2005–2006 hän palasi taas vuoden mittaisella sopimuksella kasvattajaseuraansa Lukkoon. Kaudeksi 2006–2007 Lehtonen siirtyi Tanskan AL-Bank Ligaeniin ja Herlev Hornetsin riveihin. Hän oli joukkueen tehokkain puolustaja tehoilla 7+11=18, mutta Lehtonen siirtyi loppukaudella kuitenkin Ruotsin kolmanneksi korkeimmalla sarjatasolla maan I-divisioonassa pelanneeseen Örebro HK:hon. Kahdeksi seuraavaksi kaudeksi hän palasi taas Herleviin, joista kesken jälkimmäisen kauden 2008–2009, joulukuussa 2008 Lehtonen siirtyi Italian toiseksi korkeimmalle sarjatasolle Serie A2:n HC Eppan Piratesiin.


title: Topi Lehtonen

text: Kaudeksi 2009–2010 Lehtonen palasi vuoden mittaisella sopimuksella norjalaisjoukkue Stavanger Oilersiin, jossa hän voitti kauden päätteeksi Norjan-mestaruuden. Kaudeksi 2010–2011 Lehtonen oli siirtymässä Unkarin ja Romanian yhteisen MOL Ligan romanialaisjoukkue HSC Csíkszeredaan. Jo ennen kauden alkua Miercurea Ciucin kaupungin pormestari kuitenkin kutsui hänet luokseen ja kertoi joukkueen pääsponsorin vaatineen Lehtosen palkan puolittamista. Vaikka Csíkszeredan seurajohto olisi halunnut hänen jatkavan, Lehtonen päätti jättää joukkueen ennen kaupungin päätöksen täytäntöönpanoa. Hän siirtyi pian lähtönsä jälkeen Itävallan toiseksi korkeimmalle sarjatasolle Nationalligan EHC Bregenzerwaldiin, jonka tehokkain puolustaja ja kolmanneksi paras pistemies Lehtonen oli tehoilla 2+14=16. Hän lopetti pelaajauransa kevääseen 2011.


title: Topi Lehtonen

text: Kaudeksi 2013–2014 Lehtonen nimettiin Turun Palloseuran B-nuorten kakkosjoukkueen apuvalmentajaksi B-nuorten Suomi-sarjaan, jonka joukkue voitti. Kaudeksi 2015–2016 joukkueen nimeksi vaihtui TPS Akatemia, joka myös selvitti tiensä sarjatasoa ylemmäs B-nuorten Mestikseen. Joukkueen kausi päättyi kuitenkin karsiutumiseen jatkopeleistä.


title: Al-Buhaira

text: Al-Buhaira () on yksi Egyptin kuvernoraateista. Alueen pinta-ala on 9 826,0 km² ja väkiluku 5 804 262 (2015). Kuvernoraatin hallinnollinen keskus on Damanhur.


title: Petra Malin

text: Petra Malin (s. 1980) on helsinkiläinen kunnallispoliitikko. Hänet valittiin Helsingin Vasemmiston puheenjohtajaksi 26.11.2016. Hän toimi puheenjohtajana vuoden vuoteen 2017 asti, jolloin Neea Kilkki valittiin hänen tilalleen. Hän on Vasemmistoliiton kaupunginvaltuutettu Helsingin kaupunginvaltuustossa ja on kasvatus- ja koulutuslautakunnan jäsen. Kaudella 2012-2016 hän oli Vasemmistoliiton ensimmäinen varajäsen Helsingin kaupunginvaltuustossa ja toimi varhaiskasvatuslautakunnan jäsenenä. Hän on koulutukseltaan valtiotieteiden maisteri pääaineenaan sosiaalityö; aiemmalta koulutukseltaan hän on sosionomi (AMK).


title: Petra Malin

text: Vuoden 2012 kunnallisvaaleissa Petra Malin sai Helsingissä 444 ääntä, ja hänestä tuli Vasemmistoliiton ensimmäinen varavaltuutettu. Vuoden 2015 eduskuntavaaleissa hän sai Helsingin vaalipiirissä 646 ääntä eikä tullut valituksi. Vuoden 2017 kunnallisvaaleissa Petra Malin sai 836 ääntä ja tuli valituksi kaupunginvaltuutetuksi.


title: Petra Malin

text: Malin on kampanjoinut erityisesti kasvatuksen, koulutuksen, sosiaalityön, kulttuurin sekä laadukkaan ja kohtuuhintaisen asumisen puolesta. Politiikkaan hänet innosti halu vaikuttaa yhteiskuntaan ja ihmisten elämään.


title: Petra Malin

text: Vuonna 2014 hän otti kantaa kansanedustaja Pia Kauman väitteisiin siitä, että maahanmuuttajaperheet saisivat uudet lastenvaunut sosiaalituella. Malin kommentoi, ettei ole itse työssään ole kohdannut " 'kulttuureja', joissa käytetyt lastenvaunut eivät kelpaisi". Vuonna 2014 muutamissa helsinkiläiskouluissa aloitettiin Malinin ja Leo Straniuksen aloitteesta kokeilu ylijääneen kouluruoan jakamiseksi.


title: Petra Malin

text: Petra Malin valmistui valtiotieteiden maisteriksi Helsingin yliopistosta vuonna 2013. Hän on työskennellyt Helsingin kaupungilla sosiaaliohjaajana aikuisten, nuorten ja vanhusten parissa. Vuonna 2016 hän aloitti jatko-opinnot Helsingin yliopistossa. Väitöskirjassaan hän tutkii taidelähtöisten menetelmien käyttöä sosiaalityössä osallisuuden ja demokratian edistäjinä. Malin harrastaa laulamista, kitaransoittoa ja kirjoittamista.


title: Michel Félix Dunal

text: Michel Félix Dunal (24. lokakuuta 1789 Montpellier – 29. heinäkuuta 1856 Montpellier) oli ranskalainen kasvi- ja sienitieteilijä, jonka erikoisalaa olivat sanikkaiset, siemenkasvit ja levät. Hänestä käytetty virallinen auktorilyhenne on Dunal.


title: Leontine Castrén

text: Leontine Castrén (synt. Betty Leontine Reuter 30. syyskuuta 1817, Oravainen – 26. lokakuuta 1895, Kauhava) oli suomalainen pietisti. Hän oli Pyhäjärven kirkkoherran Zachris Castrénin puoliso. Tämä herännäisyysliikkeen näkyvä ja vaikutusvaltainen nainen saattoi hurmostilassa puhua kielillä.


title: Leontine Castrén

text: Vanhemmat rautatehtaan isännöitsijä Johan Fredrik Reuter ja Gustava Elisabeth von Essen. Puoliso 1844 kirkkoherra, valtiopäiväedustaja Zachris Castrén (1817–1868). Lapsia: oikeusneuvosmies ja valtiopäiväedustaja Johannes Castrén (1847–1910), asianajaja ja kansanedustaja Jonas Castrén (1850–1922) ja asemapäällikkö Zachris Castrén (1852–1917).


title: Yhdysvaltain ilmavoimien B-2-onnettomuus (2008)

text: Yhdysvaltain ilmavoimien B-2-onnettomuus tapahtui 23. helmikuuta 2008, kun Yhdysvaltain ilmavoimien Northrop Grumman B-2 Spirit -pommikone törmäsi vasen siipi edellä kiitotiehen hieman lentoonlähdön jälkeen. Koneessa olleet kaksi miehistön jäsentä selvisivät, mutta kone tuhoutui täysin maahansyöksyä seuranneessa palossa. Onnettomuuden suora syy oli Air Data System -sensorijärjestelmään päässyt kosteus.


title: Etelänkeltatoko

text: Etelänkeltatoko ("Tockus leucomelas") on sarvinokkien heimoon kuuluva lintu. Sen levinneisyysaluetta ovat eteläisessä Afrikassa Angola, Botswana, Malawi, Mosambik, Namibia, Etelä-Afrikka, Swazimaa, Sambia ja Zimbabwe. Sen määrää ei ole arvioitu, mutta se on laajalle levinnyt ja yleinen. Määrän arvioidaan kuitenkin olevan pienenemässä, koska sen pesäpaikkoja suuria puita hävitetään. Sitä esiintyy kuivissa metsissä, aroilla, savanneilla sekä joilla.


title: Ruoveden taistelut

text: Ruoveden taistelut olivat Suomen sisällissodan taisteluja, jotka käytiin helmi-maaliskuussa 1918 Ruoveden pitäjän Pekkalan, Jäminkipohja ja Pihlajalahden kylissä. punaisten tarkoituksena oli vallata Ruoveden kirkonkylä ja edetä valkoisten hallussa olleen pitäjän pohjoisosan kautta strategisesti tärkeälle Haapamäen risteysasemalle. Kaikki hyökkäykset onnistuttiin kuitenkin torjumaan ja Ruoveden rintamalinjat pysyivät paikoillaan aina maaliskuun puoliväliin saakka, jolloin valkoiset aloittivat oman suurhyökkäyksensä Tampereen valtaamiseksi. Tämän jälkeen punaiset jättivät Ruoveden 19. maaliskuuta mennessä ja vetäytyivat puolustamaan Tamperetta. Samalla paikkakunnalta pakeni sadoittain siviilejä, joiden joukossa oli punakaartilaisten perheenjäsenten lisäksi myös muuta maatyöväestöä. Kiivaimmat taistelut Ruovedellä käytiin kirkokylän kaakkoispuolella sijaitsevassa Väärinmajan kylässä, mutta ne lasketaan kuuluvaksi Vilppulan rintamaan, koska siellä punaiset yrittivät edetä itään kohti Vilppulaa ja Tampere–Haapamäki-rataa.


title: Ruoveden taistelut

text: Sisällissodan käynnistyttyä 27. tammikuuta 1918, solmivat Ruoveden suojeluskunta ja punakaarti 31. tammikuuta niin sanotun ”puolueettomussopimuksen”, jossa ne sitoutuivat jäämään aseellisen selkkauksen ulkopuolelle. Sopimus kuitenkin kariutui jo parin päivän kuluttua, kun Etelä-Pohjanmaalta jääkäri Kustaa Kivimäen johdolla saapuneet Ylihärmän suojeluskuntalaiset ottivat haltuunsa pitäjän kirkonkylän. Toisaalta myös punaiset olivat samaan aikaan lähettäneet omia miehiään hakemaan aseita Tampereelta.


title: Ruoveden taistelut

text: Rintamalinjojen muodostuttua Ruoveden pohjoisosa kirkonkylineen sekä Paloveden eteläpuoliset Ruhalan ja Jäminkipohjan kylät olivat valkoisten hallussa ja pitäjän eteläiset osat, kuten Muroleen ja Kekkosen kylät, taas punaisten hallaussa. Valkoisten puolella taisteluihin osallistui lähinnä muita kuin paikkakunnan omia suojeluskuntalaisia, kun taistelujen alkuvaiheessa Haapamäelle siirtyi noin 80 Ruoveden suojeluskuntalaista. Myös punaisten puolella osa oli Tampereelta ja Etelä-Suomesta saapuneita kaartilaisia. Ruoveden punakaartissa oli noin 500 jäsentä, joista aseellisia oli noin 350.


title: Ruoveden taistelut

text: Punaisten ylipäällikön Ali Aaltosen tekemät ensimmäiset taistelusuunnitelmat keskittyivät ainoastaan puolustamaan Tamperetta ja tärkeää Tampere–Pori-rataa, jolloin Pohjois-Hämeen vahvat maaseudun punakaartit jätettiin aluksi lähes kokonaan oman onnensa nojaan. Tästä huolimatta ne kuitenkin toimivat jo sodan alusta asti aktiivisesti oman harkintansa mukaan. Punaisten kolmen yleishyökkäyksen aikana joukot yrittivät toistuvasti edetä Pihlajalahden ja Pekkalan suunnilta kohti Ruoveden kirkonkylää, mutta rintama pysyi koko ajan käytännössä paikoillaan, kunnes valkoiset aloittivat oman suurhyökkäyksensä maaliskuun puolivälissä. Vaikka punaisten eteneminen pysäytettiinkin, yksittäisissä taisteluissa molemmat osapuolet kärsivat sekä voittoja että tappioita.


title: Ruoveden taistelut

text: Helmikuun 2. päivänä Ruoveden kirkonkylään saapui jääkäri Kivimäen johtama suojeluskuntaosasto, joka oli matkallaan Virroilta yllättänyt Visuveden punakaartin. Kaikki sen rivimiehet kuitenkin vapautettiin nopeasti ja vangeiksi jäivät ainoastaan päälliköt, koska valkoisilla ei ollut mahdollisuuksia pitää suurta määrää vankeja, eikä kenraali C. G. E. Mannerheimin ollut vielä antanut Ammutaan paikalla -julistustaan. Myös pitäjän koillisosassa sijaitsevassa Hanhon kylässä vangittiin ennen sotatoimien alkamista iso joukko punakaartilaisia. Miehityksen jälkeen noin 200 huonosti aseistettua kirkonkylän punakaartilaista vetäytyi parinkymmentä kilometriä etelään Muroleen kylään. Pian paikalle saapuivat myös Tampereelta aseita hakemassa olleet punakaartilaiset, joiden mukana tuli myös noin 100 Tampereen punakaartin miestä. Hieman myöhemmin Muroleen saapui vielä Mustajärven punakaartilaisia valkoisten haltuun jääneestä pitäjän pohjoisosasta. Muroleen esikunnan komentajana toimi jo vuoden 1917 yleislakon aikana aktiivisesti Ruoveden työväenliikkeessä mukana ollut Emil Koski, joka oli myös koko Ruoveden rintamanosan ylipäällikkö. Ruoveden kirkonkylän punakaartin päällikkönä toimi Herman Järvinen.


title: Ruoveden taistelut

text: Kirkonkylää miehittäneet Ylihärmän suojeluskuntalaiset vedettiin pois 4. helmikuuta, jolloin heidän tilalleen tuli jääkärikapteeni Paul Walleniuksen johtama Hämeen ryhmän komppania. Muroleen kaartilaiset olivat asettueet Pekkalan kartanoon, jota he tammikuun lopulta lähtien pitivät hallussaan parin viikon ajan. Toinen tukikohta oli Paloveden länsipuolella Pihlajalahden kylän Aholan talossa, jonne oli majoittunut Oskar Johanssonin komentamat kolme helsinkiläistä Hermannin punakaartin komppaniaa. Ne toimivat kuitenkin Kurun punakaartin esikunnan alaisuudessa. Valkoiset puolestaan perustivat 7. helmikuuta oman esikuntansa kirkonkylässä sijaitsevaan Lahosen taloon.


title: Ruoveden taistelut

text: Ruoveden ensimmäinen taistelu käytiin 5. helmikuuta viitisen kilometriä kirkonkylän eteläpuolella sijaitsevalla Paarlamminlahdella, kun punaiset yrittivät Paloveden itäpuolelta päästä jään yli Kurun ja Ruoveden kirkonkylän väliselle maantielle. Paul Walleniuksen ja Carl Nordensvanin johtamat 200 Vöyrin sotakoulun miestä kuitenkin torjuivat iskun ja turvasivat näin kirkonkylän hallinnan. Yhteenotossa kaatui kolme valkoista ja ilmeisesti useampi punakaartilainen. 12. helmikuuta käytiin pienempi kahakka Pihlajalahden Riekkolassa. Punaisten ensimmäinen yleishyökkäys käynnistyi Ruovedellä päivää myöhemmin, jolloin he yrittivät koukata Haapamäelle Ruoveden kauttaa Vilppulan ohitse. Läpimurtoa yritettiin Paarlammen, Pekkalan ja Jäminkipohjan suunnilla, mutta kaikki hyökkäykset epäonnistuivat. Jäminkipohjassa punaiset saivat vallattua Yli-Pohjan talon, mutta valkoiset ottivat sen takaisin heti seuraavana aamuna. Takaisinvaltausta johti ylioppilas Eljas Erkko.


title: Ruoveden taistelut

text: Ruovedellä 13. helmikuuta tehtyyn hyökkäykseen koottiin vapaaehtoisia myös Suomessa vielä olleista venäläisistä joukko-osastoista sekä Itämeren laivaston aluksista. Venäläisiä oli mukana yhteensä 500–600, joista tunnetaan erityisesti taistelulaivoilta "Poltava" ja "Respublika" sekä telakalla olleelta hävittäjä "Orfeilta" koottu noin 250–350 anarkistimatruusin osasto eli ”Musta kaarti”. Turun kautta Tampereelle saapuneet matruusit olivat matkalla takaisin Venäjälle, mutta osallistuivat ennen paluutaan Pekkalan taisteluun vänrikki G. A. Stolbovin johtaman venäläisen pataljoonan mukana yhdessä 100 punakaartilaisen kanssa. Valkoisilta taisteluun osallistui 540 Paul Walleniuksen johtamaa suojeluskuntalaista. Anarkistit hyökkäsivät mustin lipuin ja pääkallotunnuksin varustautuneina kohti Pekkalan kartanoa ja onnistuivat pääsemään aivan sen tuntumaan. Osa valkoisista pakeni jo jään yli Paloveden toiselle puolelle ja Hämeen ryhmän komentaja eversti Martin Wetzer antoi perääntymiskäskyn. Matti Laurilan johtamat Lapuan suojeluskuntalaiset saivat lopulta pysäytettyä hyökkäyksen, kun maasodankäyntiin tottumattomat matruusit joutuivat peltoaukeaa ylittäessään konekiväärituleen kärsien raskaita tappioita. Taistelussa kaatui yksitoista venäläistä ja haavoittui ainakin 30, loppujen vetäytyessä taistelukentältä illalla pimeän tultua. Pekkalan taistelu jäi anarkistimatruusien ainoaksi taisteluksi Suomen sisällissodassa, heidän palattuaan jo Venäjälle kahden päivän kuluttua. Muut venäläiset puolestaan siirtyivät vänrikki Stolbovin johdolla Kuruun. Valkoisten puolella sisällissotaan osallistuneen sotahistorioitsija J. O. Hannulan mukaan taistelua oli seuraamassa myös Venäjän ulkoasiainkomissariatin kirjeenvaihtajana toiminut everstiluutantti Poznanski.


title: Ruoveden taistelut

text: 21. helmikuuta punaiset aloittivat toisen yleishyökkäyksensä. Sen painopiste oli Väärinmajalla ja Vilppulassa, mutta myös Muroleen punaiset yrittivät Pekkalan suunnalla läpimurtoa, kuitenkaan siinä onnistumatta. 2. maaliskuuta taisteltiin vielä Jäminkipohjassa, kunnes 10. maaliskuuta käynnistyi punaisten kolmas ja viimeinen yleishyökkäys. Pihlajalahdesta punaiset yrittivät edetä Pitkälän suuntaan ja taisteluja käyttiin myös Ratalahdessa. Muroleen punakaarti puolestaan hyökkäsi jälleen Pekkalassa, mutta molempien suuntien taistelut päättyivät muutaman päivän kuluttua punaisten kannalta tuloksettomina. Ruoveden taistelut saivat liikkeelle myös pakolaisia. Väärinmajasta ja Pekkalasta heitä oli majoittunut Sydänmaan torppaan, jonne punakaartilaisten perheiden ohella oli saapunut myös sotatoimien ulkopuolella pysytellyttä sekä valkoisten hallitsemalta alueelta paennutta maatyöväestöä. Visuveden Tarvalassa puolestaan oli majoittuneena työläisten ohella myös varakkaampaa väestöä.


title: Ruoveden taistelut

text: Valkoisten suurhyökkäys alkoi 15. maaliskuuta, jolloin ruotsalaisen everstiluutnantti Harald Hjalmarsonin komentama 1 650 miehen osasto aloitti etenemisensä Vaskivedeltä kohti Kurua. Seruaavana päivänä käydyn Kurun taistelun jälkeen vänrikki Stolbovin johtamat punaiset perääntyivät Muroleen kanavalle, jonne olivat vetäytyneet myös Pihlajalahden punakaartilaiset. Kanavan ympäristössä oli venäläisten pari vuotta aikaisemmin rakentamat linnoitteet, mutta 18. maaliskuuta tapahtuneen valkoisten tykistötulituksen jälkeen paikalla olleet Tampereen punakaartilaiset kuitenkin päättivät jättää paikan. Samanaikaisesti myös Muroleen ja Pekkalan kylissä olleet punaiset aloittivat oman vetäytymisensä kohti Tamperetta. Joukkoon liittyi heidän pakenevia perheenjäseniään sekä muuta työväestöä, jotka pelkäsivät valkoisten kostotoimia. Punaiset vetäytyivät myös Väärinmajan suunnalta ja näin koko Ruovesi valkoisten hallussa 19. maaliskuuta mennessä. Tämän jälkeen valkoiset aloittivat 27. maaliskuuta paikkakunnalla yleiset kutsunnat lisävoimien värväämiseksi Tampereen valtausta varten. Suuri osa Ruovedelle jääneistä miehistä oli kuitenkin punaisten kannattajia, eivätkä he ottaneet osaa kutsuntoihin.


title: Ruoveden taistelut

text: Tampereelle vetäytyneet punakaartilaiset oittivat esimmäisen kerran osaa kaupungin puolustustaisteluihin 22. maaliskuuta Aitolahdessa ja myöhemmin muun muassa Messukylässä. 4. huhtikuuta Tammelan kaupunginosan menettämisen jälkeen suuri osa Ruoveden omista punakaartilaista jäi valkoisten vangiksi. Osa vietiin Tampereen taistelun päätyttyä Kalevankankaan vankileirille, mutta suuri joukko kuljetettiin myös kauemmaksi muun muassa Raahen vankileirille. Ruoveden suojeluskuntalaiset puolestaan siirtyivät Näsijärven länsipuolelle ja osallistuivat Tampereen taisteluihin muun muassa Epilänharjulla.


title: Ruoveden taistelut

text: Ruovedellä kaatui Väärinmajan taistelut pois lukien yhteensä 47 valkoista ja 72 punaista, joista 11 oli Pekkalassa 13. helmikuuta taistelleita venäläisiä.


title: Ruoveden taistelut

text: Punaiset surmasivat Ruovedellä taistelujen ulkopuolella 14 henkilöä, joita yleensä epäiltiin valkoisten avustajiksi tai urkkijoiksi. Tunnetuin veriteko tapahtui 5. helmikuuta, jolloin pispalalainen punakaartilainen Uno Davidsson ampui valkoisten avustamisesta epäillyn Pekkalan kartanon isännän Alexander Aminoffin. Taustalla oli ilmeisesti myös henkilökohtaisia riitoja, sillä torppareina olleet Davidssonin appivanhemmat oli aikoinaan häädetty Pekkalasta. Valkoiset puolestaan tekivät neljä surmaa, mutta määrä saattaa olla suurempi, koska tapauksia ei milloinkaan käsitelty oikeudessa, eikä niistä ole kirjallisia todisteita.


title: Ruoveden taistelut

text: Pekkalassa käytyjen taistelujen pienoismalli on nähtävissä Pekkalan kartanossa kesäaikana, jolloin se on aivoinna yleisölle.


title: Stanley A. McChrystal

text: Stanley Allen McChrystal on yhdysvaltalainen entinen neljän tähden kenraali, joka toimi aktiiviurallaan Yhdysvaltain joukkojen komentajana Afganistanissa ja Irakissa. Nykyisin hän johtaa konsulttiyritystä ja opettaa Yalen yliopistossa. Hän kieltäytyi mahdollisuudesta toimia Donald Trumpin hallinnossa.


title: Stanley A. McChrystal

text: McChrystal erosi tehtävästään NATO:n Afganistanin joukkojen komentajana 2010 sen jälkeen, kun hänen varapresidentti Joe Bideniä koskeneista kommenteista nousi kohu.


title: Kyynäröjärvi (Lempäälä)

text: Kyynäröjärvi eli Kyynäräjärvi on Pirkanmaalla Lempäälässä sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Myllyojan valuma-alueeseen.


title: Kyynäröjärvi (Lempäälä)

text: Järven pinta-ala on 11 hehtaaria ja sen vedenpinnan korkeus on 105,3 metriä meren pinnan yläpuolella. Siihen laskee neljä metsäojaa järven lähiympäristöstä. Järven kaakkoispäähän laskeva Toussunoja, joka on Vähä Kausjärven laskuoja, on niistä huomattavin. Toussunojalla on yli 500 metrin matkallaan 11 metrin pudotus. Kyynäröjärvestä lähtee noin 300-metrinen laskuoja Ison Kausjärven keskikohdalle. Järvi on 750 metriä pitkä, 300 metriä leveä ja sen rantaviivan pituus on 1,8 kilometriä. Rannat ovat moreenimaata, melko tasaiset ja niille on rakennettu 8 vapaa-ajan asuntoa. Niille johtaa tiet seututieltä 130. Järven pohjoispään itärannalle on karttoihin merkitty nuotiopaikka, joka sisältyy Birgitan polun reitistöön.


title: Kyynäröjärvi (Lempäälä)

text: Vuoden 1963 peruskartan mukaan Ison Kausjärven ja Kyynäröjärven rantojen välissä oli kaksi maatilaa. Järven rannoilla ei vielä ollut mökkejä eikä paikalle johtanut teitäkään. Maatilan lähelle pääsi Iso kausjärven vastarannalle. Vuoden 1975 kartassa näkyy jo neljä mökkiä ja maatilalle tulee vanhaa metsäpolkua myöten tie pihalle asti. Ensin lopetti pienempi maatila toimintansa 1980 mennessä ja lopuksi toinenkin 1991 mennessä.


title: Shinsuke Yamanaka

text: Shinsuke Yamanaka (s. 11. lokakuuta 1982 on japanilainen ammattinyrkkeilijä. Urallaan Yamanaka on voittanut WBC liiton maailmanmestaruuden kääpiösarjassa.


title: Shinsuke Yamanaka

text: Amatöörinyrkkeilijänä Shinsuke otteli 47 kertaa joista voitti 34.


title: Shinsuke Yamanaka

text: Yamanaka siirtyi ammattilaisnyrkkeilijäksi vuonna 2006. Oteltuaan uransa ensimmäiset viisi vuotta lähinnä tuntemttomampia nyrkkeilijöitä vastaan Yamanaka pääsi vuonna 2011 kääpiösarjan WBC liiton mestaruusotteluun jossa voitti vapaana olleen vyön kamppailussa Cristian Esquivelia vastaan käydyn hankalan ottelun jälkeen: Esquivel kävi kanveesissa kuudennessa erässä ja Yamanaka seitsemännessä erässä. Tuomari keskeytti ottelun yhdennessätoista erässä Esquivelin polven osuttua kanveesiin. Tämän jälkeen Yamanaka puolusti mestaruutta menestyksekkäästi seitsemän kertaa kunnes kärsi tappion Luis Nerylle teknisellä tyrmäyksellä ottelun neljännessä erässä Yamanakan kulmauksen heitettyä pyyhkeen kehään luovuttamisen merkiksi.


title: Maria Antas

text: Maria Antas (s. 1964 Porvoo) on suomenruotsalainen kirjailija ja kirjallisuusagentti. Hänen kirjansa "En stor bok om städning" sai Svenska litteratursällskapet i Finlandin palkinnon 2014.


title: Maria Antas

text: Antas on työskennellyt Svenska litteratursällskapetin tutkijana ja kirjallisuuskriitikkona ennen kuin hän vuosituhannen vaihteessa siirtyi feministisen kulttuurilehden Astra Novan päätoimittajaksi. Sen jälkeen hän on työskennellyt Kirjallisuuden vientikeskus Filissä ja edustanut suomalaista kirjallisuutta ulkomailla ja toiminut Frankfurtin kirjamessuilla 2014 Suomen teemamaapanostuksessa Finnland.Cool. Vuodesta 2015 hän on johtanut Berliinissä Antas Bindermann Listau -nimistä kirjallisuusagentuuria.


title: Sans queue ni tête

text: Sans queue ni tête (kansainvälisesti "Special Treatment") on vuonna 2010 ensi-iltansa saanut Jeanne Labrunen ohjaama ranskalainen mustan komedian draamaelokuva, jonka pääosia näyttelevät Isabelle Huppert ja Bouli Lanners. Jeanne Labrune käsikirjoitti elokuvan Richard Debuisnen kanssa, ja elokuvan tuottajana oli Jani Thiltges.


title: Sans queue ni tête

text:
"Sans queue ni tête" kertoo prostituoidusta ja psykoterapeutista, jotka huomaavat, että heillä on paljon enemmän yhteistä kuin mitä he olivat kuvitelleet. Tasokas, pitkään työskennellyt prostituoitu Alice Bergerac (Isabelle Huppert) alkaa miettiä toisenlaista uraa. Sillä aikaa neuroottinen mutta arvostettu psykoanalyytikko Xavier Demestre (Bouli Lanners) yrittää selvitellä omia henkilökohtaisia ongelmiaan, kun hänen vaimonsa Hélène (Valérie Dréville) alkaa vaatia avioeroa. Xavier ei ole tyytyväinen seksielämäänsä, joten hänen ystävänsä ehdottaa häntä kääntymään ammattilaisen puoleen ja pistää hänet ottamaan yhteyttä Aliceen. Kun Xavier ja Alice löytävät yhteisen sävelen, he tekevät sopimuksen – Xavier pitää Alicelle terapiaistuntoja, jotta tämä saa lisättyä itseluottamustaan ja selvitettyä tunteensa alkaessaan luopua prostituutiosta, ja vastineeksi psykoterapiasta Alice antaa Xavierille seksiterapiaa.
"Sans queue ni têten" kuvaukset alkoivat 28. syyskuuta ja päättyivät 12. marraskuuta 2009. Elokuva kuvattiin Brysselissä, Liègessä, Charleroissa, Luxemburgissa ja Pariisissa. Elokuvan tuotantoyhtiöinä olivat Liaison Cinématographique, Art-Light Productions, Samsa Films ja Artémis Productions.


title: Sans queue ni tête

text: "Sans queue ni têten" virallinen traileri julkaistiin 31. elokuuta 2010.


title: Sans queue ni tête

text: "Sans queue ni tête" sai ensi-iltansa Ranskassa 29. syyskuuta 2010 ja oli Rezo Filmsin teatterilevittämä. Elokuva keräsi Ranskassa teatterikierroksensa aikana 56 445 katsojaa.


title: Sans queue ni tête

text: "Sans queue ni tête" on saanut elokuvakriitikoilta sekalaisen vastaanoton. Rotten Tomatoes -sivuston mukaan 41% kriitikoista on antanut elokuvalle positiivisen arvosanan 4,9/10 keskiarvolla. Keräys perustuu 17 arviointiin. 170 käyttäjästä 33% on antanut elokuvalle positiivisen arvosanan 2,9/5 keskiarvolla. Metacritic-sivuston mukaan 11 arvostelun perusteella elokuva on saanut 49 pistettä sadasta mahdollisesta.


title: Sans queue ni tête

text: "Sans queue ni tête" julkaistiin Ranskassa DVD:lle 2. helmikuuta 2011.


title: Volvo XC40

text: Volvo XC40 on Volvon vuodesta 2017 lähtien valmistama kompakti crossover-malli. Sen ulkomuoto perustuu keväällä 2016 Göteborgissa esiteltyyn Volvo 40.1 -konseptiautoon. XC40:n perusrakenne on sama kuin Volvon henkilöauto-osaston omistavan Geelyn Lynk & Co 01 -mallissa. XC40 valittiin Vuoden autoksi Euroopassa 2018.


title: Volvo XC40

text: Vuoden 2018 Euro NCAP -kolaritestistä XC40 sai tulokseksi täydet viisi tähteä.


title: Elsa Boström

text: Elsa Boström (s. 25. marraskuuta 1930 Helsinki) on suomenruotsalainen kirjailija ja kulttuuritoimittaja. Hän asuu Helsingissä ja Hangossa. Hän on valmistunut filosofian kandidaatiksi pääaineena kirjallisuus Helsingin yliopistosta.


title: Elsa Boström

text: Boström työskenteli Hufvudstadsbladetissa toimittajana, toimitussihteerinä ja kulttuuriosaston päällikkönä ja kirjoitti pakinoita ja päivän mietelmiä nimimerkillä Cindy. Hän julkaisi ensiteoksensa, runokokoelman "Sorkarnas himmel" 1981 ja on sen jälkeen julkaissut sekä runoa että proosaa Pitkähkön tauon jälkeen ilmestyi vuonna 2013 runokokoelma "På svartvita trösklar" (2013, Ellips).


title: Elsa Boström

text: Hänen runojaan kokoelmasta "Foxtrot i svart" on julkaistu Parnassossa


title: Kymaroosi

text: Kymaroosi (CHO) on monosakkarideihin kuuluva orgaaninen yhdiste. Kymaroosia esiintyy eräissä kasveissa osana niiden sisältämiä glykosideja. Nämä glykosidit ovat usein myrkyllisiä eläimille ja kuuluvat niin sanottuihin sydänglykosideihin.


title: Kymaroosi

text: Kymaroosi on huoneenlämpötilassa väritöntä kiteistä ainetta. Yhdiste esiintyy useimmiten rengasmaisessa muodossa β-pyranoosina. Kymaroosi liukenee hyvin, etanoliin ja dietyylieetteriin sekä vähäisemmissä määrin poolittomampiin orgaanisiin liuottimiin kuten dietyylieetteriin ja kloroformiin. Kymaroosi kuuluu pelkistäviin sokereihin. Aine on optisesti aktiivista ja sen ominaiskiertokyky vesiliuoksessa on +54,7.


title: Kymaroosi

text: Kasvit muodostavat kymaroosia metyloimalla digitoksoosia S-adenosyylimetioniiniriippuvaisen metyylitransferaasientsyymin katalysoimana. Kymaroosia esiintyy useissa glykosideissa erityisesti oleanterikasvien heimon lajeissa. Se voi olla glykosideissa joko ainoana tai yhtenä monista sokereista. Kymaroosia sisältäviä glykosideja ovat muun muassa kymariini, jossa aglykoni on strofantidiini. Kymaroosi esiintyy kahden glukoosimolekyylin kanssa strofantiinissa, jonka aglykoni on myös strofantidiini. Honghelosidit sisältävät aglykonina oleandrigeniinin, ekhuliinissa ja somaliinissa aglykoni on digitoksigeniini ja abobiosidissa aglykonina on abogeniini.


title: Niukun lehti

text: Niukun lehti () on J. R. R. Tolkienin kirjoittama fantasianovelli. Se nähdään usein allegoriana Tolkienin omaan kirjoitusprosessiin. Novelli on julkaistu suomeksi teoksissa "Puu ja lehti" sekä "Satujen valtakunta"


title: Satujen valtakunta

text: Satujen valtakunta () on kokoelma J. R. R. Tolkienin vähemmän tunnettuja tarinoita. Se julkaistiin alun perin englanniksi vuonna 1997. Toinen kuvitettu painos julkaistiin vuonna 2008. Se sisältää alkuperäisen painoksen lisäksi Sen suomennos ilmestyi 2010.


title: Satujen valtakunta

text: Vuoden 2010 suomenkielisen laitoksen sisältö. Alkuperäinen englanninkielinen laitos ei sisällä tekstejä "Roverandom" ja "Saduista". Vuoden 2008 englanninkielinen laitos sisältää alla mainittujen lisäksi myös runokokoelman "Tom Bombadilin seikkailut".


title: Who’s Gonna Ride Your Wild Horses

text: ”Who’s Gonna Ride Your Wild Horses” on irlantilaisen rock-yhtye U2:n kappale. Se on viides raita yhtyeen vuoden 1991 studioalbumilla "Achtung Baby", ja se julkaistiin albumin viidentenä ja viimeisenä singlenä 23. marraskuuta 1992. Kappaleen säveltäjiksi on U2:n muiden kappaleiden tavoin merkitty yhtyeen kaikki neljä jäsentä, ja sen on sanoittanut yhtyeen laulaja Bono.


title: Who’s Gonna Ride Your Wild Horses

text: Singlen b-puolina julkaistiin kaksi cover-kappaletta: The Rolling Stonesin alkuperäislevytys ”Paint It Black” ja Creedence Clearwater Revivalin ”Fortunate Son”. Britanniassa, Ranskassa ja Australiassa julkaistu painos sisältää myös Bonon elokuvaan "Kuherruskuukausi Vegasissa" levyttämän version kappaleesta ”Can't Help Falling in Love” ja U2:n kappaleen ”Salomé”.


title: Who’s Gonna Ride Your Wild Horses

text: Garbage-yhtye levytti kappaleesta oman versionsa vuonna 2011 tribuuttialbumille "AHK-toong BAY-bi Covered", jolle eri yhtyeet ja artistit levyttivät omia versioitaan "Achtung Babyn" kappaleista. Muita kappaleen levyttäneitä yhtyeitä ja artisteja ovat olleet muun muassa Apoptygma Berzerk, ThouShaltNot, Picturehouse, Tom Baxter ja Royal Philharmonic Orchestra.


title: Who’s Gonna Ride Your Wild Horses

text: Laulaja Bono kirjoitti kappaleen sanoituksen valmiiksi kiireellä. Alun perin kappale oli tyyliltään rakkauslaulu. Joidenkin lähteiden mukaan Bono olisi saanut innoituksen kappaleen sanoittamiseen kitaristi The Edgen albumin levyttämisen aikana kokemasta avioerosta, johon hän oli myös viitannut esimerkiksi kappaleen ”So Cruel” sanoituksessa. "Achtung Babyn" muiden kappaleiden tavoin myös ”Who’s Gonna Ride Your Wild Horses” sisältää mielikuvia alistumisesta, sillä kappaleen kertojana toimiva henkilö alistuu anelemaan rakkauden osoitusta sanoituksen toiselta osapuolelta. Kokonaisuutena kappaleen sanoitus kertoo seksuaalisesta mustasukkaisuudesta, jota kuvataan parisuhderiidan psykologisin keinoin. Kappaleen viimeisen säkeistön säkeissä ”Who’s gonna taste your saltwater kisses? / Who’s gonna take the place of me?” puolestaan viitataan suuseksiin.


title: Who’s Gonna Ride Your Wild Horses

text: ”Who’s Gonna Ride Your Wild Horses” sai alkunsa demona, jonka yhtye levytti Dublinissa STS-studiolla. Kappaleen levyttäminen osoittautui yhtyeelle hyvin työlääksi tehtäväksi. U2:n aloittaessa "Achtung Babyn" levyttämisen Berliinissä Hansa Ton Studiosilla kappaleesta muun muassa miksattiin lukuisia eri versioita eri tavoilla, ja yhtye sekä tuottajina työskennelleet Daniel Lanois ja Brian Eno keskustelivat eri versioiden hyvistä ja huonoista puolista kiivaasti. Yhtyeen mielestä yksikään Berliinissä levytetty versio ei kuitenkaan ollut alkuperäisen demoversion veroinen tuotos. Kun U2 siirtyi vuonna 1991 levyttämään "Achtung Babya" Dubliniin Windmill Lane -studioon, yhtye kutsui kolme ensimmäistä studioalbumiaan tuottaneen Steve Lillywhiten miksaamaan oman versionsa kappaleesta. Lillywhiten miksaama versio päätyi albumille, ja tämän johdosta kappaleen tuottajiksi on albumin tekijälistauksessa mainittu Lillywhite, Lanois ja Eno.


title: Who’s Gonna Ride Your Wild Horses

text: ”Who’s Gonna Ride Your Wild Horses” sai ensiesityksensä Zoo TV Tour -kiertueen ensimmäisessä konsertissa 29. helmikuuta 1992, jolloin U2 esiintyi Floridan Lakelandissa. Yhtye esitti kappaletta sen alkuperäisessä muodossa kiertueen kahden ensimmäisen osion ja kolmannen osion ensimmäisen konsertin ajan, mutta sen jälkeen kappale putosi vähitellen settilistasta. Toisinaan yhtye esitti kappaleesta lyhyemmän, akustisen version.


title: Who’s Gonna Ride Your Wild Horses

text: Zoo TV Tour -kiertueen jälkeen U2 on soittanut kappaletta vuoden 2001 Elevation Tour -kiertueellaan osana ”” -kappaletta, jolloin Bono lauloi muutaman kappaleen säkeen ”Badin” musiikin päälle. Vuosien 2005–2006 Vertigo Tour -kiertueen konserteissa U2 soitti kappaletta sekä akustisesti mukaillen kappaleen singleversiota, että alkuperäisen albumiversion tyylillä. Kaiken kaikkiaan ”Who’s Gonna Ride Your Wild Horsesia” on esitetty U2:n konserteissa 95 kertaa, joista 82 kertaa täysimittaisesti ja 13 kertaa lyhyempänä pätkänä. Vuoden 2018 Experience + Innocence Tour -kiertueellaan U2 on soittanut kappaleen kahdesti.


title: Who’s Gonna Ride Your Wild Horses

text: ”Who’s Gonna Ride Your Wild Horsesin” vähäinen esiintyminen yhtyeen konserteissa on johtunut siitä, että kappaletta on yhtyeen mukaan hankala esittää konserteissa. Basisti Adam Clayton on todennut kappaleesta:


title: Vnukovo Airlines

text: Vnukovo Airlines (; IATA: V5, ICAO: VKO, kutsukoodi: VNUKOVO) oli venäläinen lentoyhtiö. Vuonna 1993 perustettu yhtiö oli matkustajamäärällä mitattuna maansa toiseksi suurin lentoyhtiö Aeroflotin jälkeen. Nimensä mukaisesti sen kotikenttä oli Vnukovon lentoasema Moskovassa.


title: Vnukovo Airlines

text: Vnukovo Airlines muodostettiin vuonna 1992 ennen Neuvostoliiton hajoamista Aeroflotiin kuuluneista 65. ja 200. lentueesta, joiden kotikenttä oli Vnukovo. Uudesta lentoyhtiöstä tuli Venäjän toiseksi suurin.


title: Vnukovo Airlines

text: Vuonna 1997 Vnukovo Airlines liittyi Russian Aviation Consortium -yhteistyöyritykseen Murmansk Airlinesin kanssa. Yhteistyö jäi kuitenkin lyhytikäiseksi. Samana vuonna Vnukovo myös osti pienen Orjol Avian ja sulautti sen itseensä.


title: Vnukovo Airlines

text: 1990-luvun lopulla yhtiöllä alkoi olla ongelmia. Työntekijät ja johtoporras kiistelivät työoloista, ja johtohenkilöt vaihtuivat usein. Kesällä 1998 Siberia Airlinesin johtaja Vladislav Filjov kertoi yhtiön etsivän moskovalaista lentoyhtiötä strategiseksi yhteistyökumppaniksi vahvistaakseen asemaansa pääkaupungin seudulla. Vnukovo Airlines oli paras ehdokas, ja neuvottelut yhteistyöstä jatkuivat jonkin aikaa, mutta keskeytyivät, kun Vnukovolla oli taas talousvaikeuksia ja työsopimuskiistoja. Talousvaikeudet olivat niin vakavia, että Vnukovo Airlines joutui siirtämään osan toiminnastaan Domodedovon lentoasemalle, jossa lentoasemamaksut olivat pienemmät ja polttoainetta oli paremmin saatavilla. Siberia Airlines päätyi lopulta ostamaan Vnukovo Airlinesin, joka lopetti toimintansa loppuvuonna 2001.


title: Vnukovo Airlines

text: Vnukovo Airlinesin laivastoon kuului 1990-luvulla 51 lentokonetta, joista kaikki eivät tosin olleet toimintakunnossa.Toimintansa aikana Vnukovo Airlines käytti seuraavia konetyyppejä:


title: Ritari joka ei ollut olemassa

text: Ritari joka ei ollut olemassa (ital. "Il cavaliere inesistente") on Italo Calvinon kirjoittama fantasiaromaani vuodelta 1959. Kirja on allegorinen kertomus ritari Agilulfin seikkailuista Ranskassa, Englannissa ja Pohjois-Afrikassa. Tapahtumat sijoittuvat Kaarle Suuren aikaan.


title: John Button (autourheilija)

text: John Button (27. heinäkuuta 1943 Lontoo, Iso-Britannia – 12. tammikuuta 2014 Riviera, Ranska) oli brittiläinen autourheilija ja rallicross-kuljettaja. Button ajoi kohtalaisella menestyksellä rallicrossia, sijoittuen kerran "kuplavolkkarilla" toiseksi Britannian mestaruuskisoissa vuonna 1976. Buttonin rakkaimmista kilpakumppaneista oli tanskalainen Erling Jensen.


title: John Button (autourheilija)

text: Hänen poikansa Jenson Button on myös autourheilija ja Formula Ykkösten vuoden 2009 maailmanmestari.


title: John Button (autourheilija)

text: John Button kulki poikansa mukana paikan päällä seuraamassa kilpailuja, lukuun ottamatta vuoden 2001 Brasilian GP:tä, jokä jäi häneltä väliin sairauden vuoksi. Hänet bongattiin usein varikolla vaaleanpunainen paita päällä. Hän sai myös lempinimen "Papa Smurf" ().


title: John Button (autourheilija)

text: Button kuoli kotonaan Etelä-Ranskassa sydänkohtaukseen 70-vuotiaana 12. tammikuuta 2014.


title: John Button (autourheilija)

text: John Button oli naimisissa Simone Lyosin kanssa vuoteen 1987 asti. Buttonin perheeseen kuuluu lapset Jenson, Tanya, Samantha ja Natasha. Vuodet 1994–1999 Button oli naimisissa Pippa Kerrin kanssa.


title: Mette Henriette

text: Mette Henriette Martedatter Rølvåg on norjalainen muusikko, saksofonisti, improvisoija ja itseoppinut säveltäjä. Hän esiintyy taiteilijanimellä Mette Henriette. Mette Henriette on julkaissut tupla-albumin ECM-levymerkillä vuonna 2015. The Independent nimesi sen vuoden jazzlevyksi 2015 ("Jazz Record of the Year 2015)" ja The Guardian kutsui Mette Henrietteä nykymusiikin nousevaksi tähdeksi ("a contemporary music star on the rise)."


title: Tomb Raider (täsmennyssivu)

text: Tomb Raider tarkoittaa seuraavia asioita:


title: Katharina Hennig

text: Katharina Hennig (s. 14. kesäkuuta 1996) on saksalainen maastohiihtäjä.


title: Katharina Hennig

text: Euroopan nuorten olympiafestivaaleilla vuonna 2013 Hennig saavutti Saksan joukkueen mukana hopeaa sekaviestissä. Hän oli neljäs sekä 5 kilometrin perinteisen hiihtotavan kilpailussa että 7,5 kilometrin vapaan hiihtotavan kilpailussa. Nuorten MM-kisoissa hän saavutti hopeaa 10 kilometrin vapaan hiihtotavan kilpailussa Râșnovissa 2016 ja pronssia viestijoukkueen mukana sekä Liberecissä 2013 että Almatyssa 2015.


title: Katharina Hennig

text: Lahden MM-kilpailuissa 2017 Hennig sijoittui yhdistelmäkilpailussa 11:nneksi, vapaan hiihtotavan 30 kilometrin yhteislähtökilpailussa 19:nneksi, perinteisen 10 kilometrillä 27:nneksi sekä viestissä kuudenneksi hiihdettyään avausosuuden. Pyeongchangin olympialaisissa 2018 hän sijoittui perinteisen 30 kilometrin yhteislähtökilpailussa 19:nneksi, yhdistelmäkilpailussa 22:nneksi, perinteisen hiihtotavan sprintissä 27:nneksi sekä viestissä kakkososuuden hiihtäjänä kuudenneksi.


title: Katharina Hennig

text: Hennig kilpaili maastohiihdon maailmancupissa ensimmäisen kerran Nové Měston viestissä tammikuussa 2016. Ensimmäiset maailmancupin pisteensä hän saavutti marraskuussa 2016 oltuaan Rukan 10 kilometrin perinteisen hiihtotavan kilpailussa 27:s. Parhaimmillaan hän on ollut maailmancupin yksittäisissä kilpailuissa 16:s Davosin 15 kilometrin vapaan hiihtotavan kilpailussa joulukuussa 2016 ja Lahden 10 kilometrin perinteisen hiihtotavan kilpailussa maaliskuussa 2018. Tour de Skillä 2018−2019 hän oli Oberstdorfin 10 kilometrin perinteisen hiihtotavan yhteislähtökilpailussa yhdeksäs. Maailmancupin viestissä hän on kuulunut toiseksi sijoittuneeseen joukkueeseen Ulricehamnissa tammikuussa 2017 ja parisprintissä hän on sijoittunut kuudenneksi Elisabeth Schichon kanssa Dresdenissä tammikuussa 2018.


title: Giancarlo Esposito

text: Giancarlo Giuseppe Alessandro Esposito (s. 26. huhtikuuta 1958 Kööpenhamina, Tanska) on yhdysvaltalainen näyttelijä. Hänet tunnetaan parhaiten roolistaan Gustavo ”Gus” Fringinä suositussa televisiosarjassa "Breaking Bad" sekä sen spin-off-sarjassa "Better Call Saul". Hän on voittanut parhaan miessivuosan palkinnon vuoden 2012 Critics’ Choice Television Awardseissa "Breaking Badista".


title: Giancarlo Esposito

text: Esposito tunnetaan hyvin rooleistaan Spike Leen elokuvissa kuten "Do the Right Thing – kuuma päivä", "Koulupäivät" sekä "Mo ’Better Blues". Muita merkittäviä elokuvia ovat "Fresh", "Harley Davidson ja Marlboro-mies", "Epäillyt" ja "New Yorkin kuningas". Hän on näytellyt myös "Olipa kerran" -sarjassa sekä "Revolution"-sarjassa.


title: Giancarlo Esposito

text: Esposito syntyi Kööpenhaminassa Giovanni Espositolle, italialaiselle näyttämöavustajalle ja puusepälle Napolista ja Elizabeth Fosterille, afroamerikkalaiselle ooppera- ja yökerholaulajalle Alabamasta. Hänet kasvatettiin Euroopassa 6-vuotiaaksi asti, jolloin hänen perheensä asettui Manhattaniin New Yorkiin.


title: Sofie Krehl

text: Sofie Krehl (s. 22. syyskuuta 1995) on saksalainen maastohiihtäjä.


title: Sofie Krehl

text: Krehl saavutti pronssia Saksan joukkueen mukana nuorten MM-kilpailujen viestissä Almatyssa vuonna 2015. Maastohiihdon maailmancupissa hän kilpaili ensimmäisen kerran Nové Měston viestissä tammikuussa 2016. Ensimmäiset maailmancupin pisteensä hän saavutti joulukuussa 2016 oltuaan Davosin vapaan hiihtotavan sprintissä 28:s. Se on hänen paras sijoituksensa yksittäisissä maailmancupin kilpailuissa. Tour de Skillä 2016–2017 Krehl oli parhaimmillaan 16:s 10 kilometrin yhdistelmäkilpailussa.


title: Julia Belger

text: Julia Belger (s. 26. helmikuuta 1994) on saksalainen maastohiihtäjä.


title: Julia Belger

text: Belger saavutti pronssia Liberecin nuorten MM-kilpailuissa 2013 Saksan viestijoukkueessa. Maastohiihdon maailmancupissa hän kilpaili ensimmäisen kerran joulukuussa 2013 Oberhofin prologissa, joka oli osa Tour de Skitä. Ensimmäiset maailmancupin pisteensä hän saavutti joulukuussa 2016 oltuaan Davosin 15 kilometrin vapaan hiihtotavan kilpailussa 17:s. Se on hänen paras maailmancupsijansa edelleen joulukuussa 2018.


title: Laura Gimmler

text: Laura Gimmler (s. 5. joulukuuta 1993) on saksalainen maastohiihtäjä.


title: Laura Gimmler

text: Gimmler saavutti pronssia Liberecin nuorten MM-kilpailuissa 2013 Saksan viestijoukkueessa. Maastohiihdon maailmancupissa hän kilpaili ensimmäisen kerran tammikuussa 2015 Oberstdorfin prologissa, joka oli osa Tour de Skitä. Ensimmäiset maailmancupin pisteensä hän saavutti helmikuussa 2017 oltuaan Pyeongchangin perinteisen hiihtotavan sprintissä kymmenes.


title: Saduista

text: Saduista () on J. R. R. Tolkienin esseemäinen tutkielma. Hän kirjoitti sen alun perin esitelmäksi, jonka hän piti St Andrewsin yliopistossa. Se julkaistiin alun perin vuonna 1939 teoksessa "Essays Presented to Charles Williams", joka sisältää Charles Williamsin ystävien kirjoittamia tekstejä. Se on julkaistu suomeksi teoksissa "Puu ja lehti" vuonna 2002 sekä "Satujen valtakunta" vuonna 2010.


title: Hyperoartia

text: Hyperoartia tai Petromyzontida on kiistanalainen selkärankaisten ryhmä joka sisältää nykyiset nahkiaiskalat ja niiden esi-isät.


title: Hyperoartia

text: "Euphaneropsin" (aikaisemmin tunnettu nimellä "Endeiolepis") ja nahkiaisten sukulaissuhteita on esittänyt muun muassa Janvier 1996, mutta Sansom "et al." uusi tutkimus kyseenalaistaa ajatuksen, tutkimuksessa "Euphanerops" on siirretty uuteen selkärankaisten kladiin Jamoytiiformes, joka merkitsisi Petromyzontiformesin ja Hyperoartian synonymisointia. Toistaiseksi voidaan pitää molempien väitteiden mahdollisuudet avoinna.


title: Alfred Lucander

text: Alfred Lucander (25. helmikuuta 1862 Hamina – 30. lokakuuta 1937 Helsinki) oli suomalainen kenraalimajuri.


title: Alfred Lucander

text: Alfred Lucanderin vanhemmat olivat lehtori Karl Johan Lucander ja Olga Therese von Blom. Hänen puolisonsa vuodesta 1894 oli Ellen von Konow. Heille syntyi yksi poika, Georg Johan Wilhelm. Lucander valmistui Haminan kadettikoulusta 1884 ja oli upseerina Pietarissa vuoteen 1889. Suomen rakuunarykmentissä hän palveli 1889–1901 ja Valkeakosken paperitehtaan ja Suomen Paperikonttorin tehtävissä 1892–1905. Suurlakon jälkeen Lucander toimi Viipurin poliisimestarina 1905–1911, Kone- ja Siltarakennus Oy:n isännöitsijän apulainen hän oli 1911–1918. Lucander oli Helsingin kaupungin komendantti keväällä 1918, sotakoulun tarkastajan kanslian päällikkö 1919 ja Suomen sotakoulun johtaja 1919–1920. Vuonna 1929 hänestä tuli Hietalahden telakan ja konepajan huoltokonttorin johtaja. Lucander ylennettiin everstiluutnantiksi 1909, everstiksi 1918 ja kenraalimajuriksi 1928. Hänet kutsuttiin kadettikunnan kunniajäseneksi 27.1. 1924 Hän oli Lappeenrannan kaupunginvaltuuston jäsen 1891–1893.


title: Uno Albrecht

text: Anton Uno Albrecht (22. tammikuuta 1866 Loviisa – 31. joulukuuta 1939 Helsinki) oli teknillisen korkeakoulun mekaanisen teknologian professori.


title: Uno Albrecht

text: Albrecht kirjoitti ylioppilaaksi Viipurin ruotsalaisesta lyseosta 1885 ja valmistui insinööriksi polyteknillisestä opistosta 1889. Lisäoppia hän hankki opintomatkoillaan, joita hän teki Ruotsiin ja Saksaan 1895, Saksaan ja Itävaltaan 1898, Ranskaan 1900, Alankomaihin 1907 ja Saksaan 1928.


title: Uno Albrecht

text: Uno Albrecht aloitti työuransa Varkauden tehtaan apulaisinsinöörinä 1890–1892 ja siirtyi konepajan johtajaksi 1892–1894. Varkaudesta hän siirtyi Oulun teknillisen koulun opettajaksi vuosiksi 1894–1896 ja sieltä Helsinkiin polyteknillisen opiston mekaanisen teknologian opettajaksi 1896–1898. Albrechtin seuraava työ oli toimiminen Lars Krogius ja kumpp. höyryveneliikkeen insinöörinä 1898–1906 ja samalla Helsingin teollisuuskoulun mekaanisen teknologian opettajana 1897–1908. Teknillisen korkeakoulun mekaanisen teknologian professorina hän toimi 1908–1936, koneinsinööriosaston johtajana 1901–1910 ja 1913–1922 sekä korkeakoulun vararehtorina 1908–1910 ja rehtorina 1910–1913. Lisäksi hän toimi polyteknillisen osaston paperinkoetuslaitoksen ja teknillisen korkeakoulun aineenkoetuslaitoksen kolmannen osaston johtajana vuodesta 1896 eteenpäin. Ehtipä hän hoitaa teknillisen korkeakoulun tekstiiliteollisuuden opetusta 1908–1911 ja 1918–1919.


title: Uno Albrecht

text: Albrechtin sivutoimia olivat muun muassa Aineenkoetuslaitoksen johtokunnan puheenjohtajuus vuodesta 1908 eteenpäin, Tekniska Föreningen i Finlandin puheenjohtajuus 1910 ja 1915 sekä Suomen paperi-insinöörien yhdistyksen johtokunnan sihteerinä ja rahastonhoitajana toimiminen 1917–1924. Hänen tarmonsa riitti myös eri komiteoissa ja lautakunnissa toimimiseen; hän oli esimerkiksi virallista paperia koskevien määräysten muuttamiskomitean puheenjohtaja 1912.


title: Lars Alstrin

text: Lars Alstrin (kastettu Leksandissa Ruotsissa noin 1670 – 19. lokakuuta 1727 Turku) oli Turun akatemian kaunopuheisuuden professori.


title: Lars Alstrin

text: Alstrinin vanhemmat olivat hovisaarnaaja, Leksandin rovasti Lars Anders Alstrinius ja Uppsalasta kotoisin ollut kauppiaantytär Kristina Ångerman. Lars Alstrin valmistui ylioppilaaksi Uppsalassa 1691 ja samalla paikkakunnalla filosofian maisteriksi 1710. Suomessa hän toimi Turun akatemian filosofisen tiedekunnan apulaisena 1716–1720 ja kaunopuheisuuden professorina 1720–1727. Alstrin toimi myös Hämäläis-Osakunnan inspehtorina 1723–1727 ja hänen prebendaseurakuntanaan oli Piikkiö, jonka kirkkoherrana hän oli 1722–1724.


title: Vihdoin kotona

text: Vihdoin kotona ("Home") on vuonna 2015 ilmestynyt Dreamworksin animaatioelokuva. Elokuva perustuu löyhästi Adam Rexin kirjaan The True Meaning of Smekday. Elokuvassa Oho-niminen Böö tapaa Tippi-nimisen tytön paetessaan kotiplaneettaansa väkeä, jotka jahtaavat häntä hänen lukuisten virheidensä vuoksi.


title: Nils Avellan

text: Nils Avellan (15. helmikuuta 1749 Tammela – 14. tammikuuta 1780 Turku) oli Turun akatemian anatomian, kirurgian ja lapsenpäästöopin professori.


title: Nils Avellan

text: Avellanin vanhemmat olivat Nummen kappalainen Johannes Avellanus ja Tammelan kappalaisen tytär Kristina Barck. Nils Avellan valmistui ylioppilaaksi Turussa 1766 ja filosofian maisteriksi Turun akatemiasta 1772. Hän työskenteli Turun kaupunginlääkärinä 1776 sekä Turun akatemian lääketieteen apulaisena ja anatomian prosektorina 1777–1780. Vuodet 1778–1780 Avellan toimi akatemian anatomian, kirurgian ja lapsenpäästöopin professorina, mutta hän joutui hoitamaan tehtävää saamatta siitä professorin palkkaa.


title: Kirjeet

text: Kirjeet () on kokoelma J. R. R. Tolkienin kirjeitä vuosilta 1914–1973. Sen on toimittanut Humphrey Carpenter, ja avustajana on toiminut J. R. R. Tolkienin poika Christopher Tolkien. Kirjeistä viimeinen lähetettiin neljä päivää ennen Tolkienin kuolemaa. Ensimmäiset kirjeet ovat pääosin henkilökohtaisia, maailmansotien välissä kirjoitetut kustantajille kirjoitettuja ja toisen maailmansodan aikana kirjoitetut henkilökohtaisia. Toisen maailmansodan jälkeen kirjoitetut kirjeet ovat niin läheisille ja ystäville kuin kustantajillekin kirjoitettuja. Niistä iso osa käsittelee Tolkien luomaa fantasiamaailmaa.


title: Prosektori

text: Prosektori (< lat.) oli aikaisemmin yliopiston anatomiasaleissa professoria avustanut virkamies, joka ohjasi lääketieteen opiskelijoiden suorittamia ihmisruumiiden leikkelyharjoituksia ja valmisti näytepreparaatteja. Anatomian opettajana hän myös havainnollisti opiskelijoille ihmisen anatomiaa ruumiita leikkaamalla. Helsingin yliopistossa ei 1930-luvulla ollut prosektorin virkaa, vaan tällaiset työt kuuluivat apulaisen ja assistentin tehtäviin.


title: Olavi Jäppilä

text: Olavi Ensio Jäppilä (s. 30. marraskuuta 1945 Porvoo) on suomalainen kenraaliluutnantti, joka toimi Kainuun prikaatin ja Pohjoisen maanpuolustusalueen komentajana, samoin kuin Pääesikunnan operaatiopäällikkönä.


title: Olavi Jäppilä

text: Jäppilä syntyi maanviljelijä Veikko Jäppilän ja Eevi Smedbergin perheeseen. Hänen puolisonsa vuodesta 1969 on Saara Pirhonen.


title: Olavi Jäppilä

text: Jäppilä tuli ylioppilaaksi Porvoon lyseosta 1964 ja valmistui Kadettikoulusta 1969. Sotakorkeakoulun hän suoritti 1979 ja Maanpuolustuskurssin 1989. Nato flag -office -kurssin Jäppilä suoritti 1998. Hän toimi opetusupseerina Karjalan Tykistörykmentissä 1969–1974 ja patterin päällikön sijaisena 1974–1975, opetusupseerina Kadettikoulussa 1975–1977, toimistoupseerina Helsingin sotilaspiirin esikunnassa 1979–1980 sekä toimistoupseerina 1980–1981 ja opettajana 1981–1982 Tykistökoulussa. Pääesikunnassa hän oli toimistoesiupseerina vuodesta 1983 ja osastopäällikkönä vuodesta 1988. Kainuun prikaatia Jäppilä komensi 1993–1994 Kari Hietasen jälkeen, kenttätykistön tarkastajana hän toimi 1994–1996, Pääesikunnan valmiuspäällikkönä 1996–1998 ja Pohjoisen maanpuolustusalueen komentajana vuodesta 1998. Pääesikunnan operaatiopäälliköksi Jäppilä nimitettiin vuonna 2000.


title: Olavi Jäppilä

text: Jäppilä ylennettiin vänrikiksi 1965, luutnantiksi 1969, yliluutnantiksi 1973, kapteeniksi 1977, majuriksi 1982, everstiluutnantiksi 1989, everstiksi 1999 ja prikaatikenraaliksi 1997. Kenraaliluutnantti Jäppilästä tuli kesäkuussa 2000.


title: Lucander

text: Lucander tai Lukander on sukunimi. Se on muun muassa seuraavien suomalaisten henkilöiden sukunimi:


title: Hans Rosling

text: Hans Rosling (27. heinäkuuta 1948 Uppsala – 7. helmikuuta 2017 Uppsala) oli ruotsalainen lääkäri, joka luennoi kansainvälisistä terveyskysymyksistä Karoliinisessa instituutissa ja Uppsalan yliopistossa 25 vuoden ajan. Elämänsä viime vuodet hän omisti ihmiskunnan hyvinvoinnin kehitystä kuvaavan tilastotiedon havainnollistamiselle ja oli suosittu esiintyjä muun muassa TED-luentotapahtumissa ja niistä tallennetuilla verkkovideoilla.


title: Hans Rosling

text: Rosling oli mukana perustamassa Ruotsin Lääkärit ilman rajoja -järjestöä vuonna 1993.


title: Hans Rosling

text: Yliopistouransa jälkeen Rosling toimi kansainvälisen terveystilastotieteen tulosten popularisoijana perustamansa Gapminder-säätiön kautta. Innokkaana ja innostavana luennoijana hän valisti suurta yleisöä monista ihmiskunnan viime vuosisatoina ja vuosikymmeninä tapahtuneen kehityksen saavutuksista, joista esiintyy usein vääriä tietoja. Esityksensä hän perusti usein taitavasti laadittuun infografiikkaan, animoituihin tilastoesityksiin halki vuosikymmenten, joita hän selitti yleisölle humoristisesti ja mukaansatempaavasti kuin urheiluselostaja. Ajassa liikkuvia tilastotrendejä animoivan ohjelmiston ovat Gapminder-säätiön piirissä kehittäneet Rosling yhdessä poikansa Ola Roslingin ja tämän vaimon Annan kanssa.


title: VostSibAero

text: VostSibAero () oli venäläinen lentoyhtiö. Vuonna 1995 perustettu yhtiö kuljetti matkustajia ja rahtia tilauslennoilla kotikenttänään Irkutskin lentoasema. Sen toimilupa peruttiin tammikuussa 2000 yhtiön koneelle edellisen vuoden lopulla sattuneen onnettomuuden seurauksena.


title: VostSibAero

text: Toimintansa aikana VostSibAero käytti seuraavia kahdeksaa lentokonetta.


title: Erkki Koivisto (eversti)

text: Erkki Tapani Koivisto (27. marraskuuta 1919 Vahto – 23. kesäkuuta 1999) oli suomalainen eversti, joka toimi Kainuun prikaatin komentajana.


title: Erkki Koivisto (eversti)

text: Koiviston vanhemmat olivat maanviljelijä Oskari Koivisto ja Saima Sipilä. Hänen puolisonsa vuodesta 1943 oli Helena Lukin.


title: Erkki Koivisto (eversti)

text: Koivisto tuli ylioppilaaksi Turun suomalaisesta yhteiskoulusta 1940 ja suoritti Kadettikoulun 25. kurssin 1941 ja 1945. Sotakorkeakoulun hän suoritti 1952 ja Maanpuolustuskurssin 1968. Jatkosodassa Koivisto toimi komppanianpäällikkönä Jalkaväkirykmentti 52:ssa Rukajärvellä, haavoittuen Pismajoella 1941. Sodan jälkeen hän toimi komppanianpäällikkönä ja adjutanttina JR 3:ssa 1944–1949, adjutanttina Maasotakoulussa (Kadettikoulussa) 1949–1950, toimistoupseerina Uudenmaan sotilasläänin esikunnassa 1953 ja Pääesikunnassa 1954–1956 sekä toimistopäällikkönä Pohjanmaan sotilasläänin esikunnassa 1956–1961. 1. Divisioonan esikunnassa Koivisto työskenteli 1961–1965, Lapin jääkäripataljoonan komentaja hän oli 1965–1967 ja toimistopäällikkö 1967–1968 sekä Pohjois-Suomen sotilaslääniin esikuntapäällikkö 1968–1971. Kainuun prikaatia Koivisto komensi Olavi Lehden jälkeen vuodesta 1971 vuoteen 1976, jolloin hän erosi vakinaisesta palveluksesta.


title: Erkki Koivisto (eversti)

text: Koivisto ylennettiin vänrikiksi 1940, luutnantiksi 1941, kapteeniksi 1944, majuriksi 1956, everstiluutnantiksi 1962 ja everstiksi 1968.


title: Mike Coughlan

text: Mike Coughlan (s. 17. helmikuuta 1959) on brittiläinen autonsuunnittelija. Coughlan palkattiin konkurssiin tehneeltä Arrowsilta kauden 2002 aikana Mclarenille , jossa toimi Formula 1 -tallin pääsuunnittelijana vuodet 2002—2007. Coughlania epäiltiin kauden aikana , minkä seurauksena hänet erotettiin lopullisesti tallista vuonna 2008. Hän siirtyi kesäkuussa 2011 Williamsin tekniseksi johtaksi, jossa hän toimi heinäkuuhun 2013 saakka. Marraskuusta 2013 lähtien hän toiminut Richard Childress Racingin NASCAR -tallin teknisenä johtana.


title: Mike Coughlan

text: Coughlan opiskeli Brunelin yliopistossa konetekniikkaa, josta valmistui vuonna 1981.


title: Janis Befus

text: Janis Sergejevitš Befus (, s. 17. tammikuuta 1992, Nerehta, Kostroman alue) on venäläinen keskikenttää pelaava jääpalloilija, joka aloitti uransa Borovitšissa ja on kaudesta 2010 alkaen edustanut Venäjän Superliigajoukkueita – Moskovan Dynamoa kaikkiaan viisi kautta sekä kauden Abakanin Sajany-Hakasijaa ja kauden Arkangelin Vodnikia. Moskovan Dynamon riveissä hän on saavuttanut Venäjän mestaruuden ja hopeasijan.


title: Janis Befus

text: Syksystä 2013 alkaen Befus on edustanut Venäjän maajoukkuetta ja saavuttanut kaksi MM:tta ja yhden hopean.


title: Janis Befus

text: Hänen veljensä Artur Befus on myös jääpalloilija, ja on pelannut kaksoiskansalaisuutensa perusteella Latvian maajoukkueessa.


title: Janis Befus

text: Seurajoukkueissa


title: Janis Befus

text: Maajoukkueessa


title: Voronežavia

text: Voronežavia (; IATA: ZT, ICAO: VRN) oli venäläinen lentoyhtiö. Vuonna 1999 perustettu yhtiö oli yksi Keski-Venäjän suurimmista. Se lensi reitti- ja tilauslentoja kotikentältään Voronežin lentoasemalta Venäjän keski-, länsi- ja eteläosiin. Lisäksi se lensi muun muassa maatalous- ja kartoituslentoja, joihin se käytti tarkoitukseen suunniteltuja Tu-134SH-koneita.


title: Voronežavia

text: Voronežavia muodostettiin ennen Neuvostoliiton hajoamista Aeroflotiin kuuluneesta 243. lentueesta. Se ajautui talousvaikeuksiin Venäjän vuoden 1998 pankkikriisin aikana ja joutui myymään pois ylimääräisiä koneita ja vuokraamaan osan laivastostaan muille lentoyhtiöille. Viimeinen isku yhtiölle tuli 24. tammikuuta 2003, kun viimeinen jäljellä ollut Tu-143SH ajautui ulos kiitotieltä. Onnettomuuden seurauksena yhtiön toimilupa peruttiin 30. marraskuuta 2003.


title: Voronežavia

text: Toimintansa aikana Voronežavia käytti seuraavia 58 lentokonetta.


title: Belgradin raitiotieliikenne

text: Belgradin raitioliikenne on yksi Belgradin julkisen liikenteen muodoista.


title: Belgradin raitiotieliikenne

text: Raitiotieliikennöinti aloitettiin Belgradissa vuonna 1892, jolloin hevosraitiotie aloitti toimintansa. Kaksi vuotta myöhemmin ensimmäinen sähköinen raitiotielinja avattiin ja vuoteen 1905 mennessä koko linjasto oli sähköistetty. Kaupungin raitiotielinjastoa laajennettiin ahkerasti ja vuonna 1912 Belgradin rataverkko oli laajennettu käsittämään kahdeksan linjaa, joilla tehtiin vuoden aikana 7,5 miljoonaa matkaa.


title: Belgradin raitiotieliikenne

text: Ensimmäinen maailmansota vaurioitti pahoin kaupungin sähkölaitosta ja raitiotieverkkoa. Kaupungin vapauttamisen jälkeen vuonna 1919 Belgradin kaupunki otti raitiotien haltuunsa ja vuoteen 1932 mennessä verkosto oli jälleenrakennettu. Tuolloin linjasto oli pituudeltaan 65,5 kilometriä ja koostui kolmestatoista linjasta.


title: Belgradin raitiotieliikenne

text: Linjasto sekä kalusto vaurioituivat myös toisessa maailmansodassa. Esimerkiksi vuoden 1941 pommituksessa tuhoutui 38 vaunua. Lisäksi maailmansodan aikana linjojen määrä väheni.


title: Belgradin raitiotieliikenne

text: 1980-luvulla linjastoa laajennettiin Novi Belgradiin asti. Vuodesta 1990 lähtien raitiovaunuja operoi kaupungin perustama GSP Beograd. Matkustajamääriltään aika oli myös kaupungin julkisessa liikenteessä historian suosituinta aikaa. Jugoslavian hajoamisen ja maahan kohdistuneiden sanktioiden myötä raitiotieinfastruktuuria ei kuitenkaan pystyttyä kehittämään ennen 1990-luvun loppupuoliskoa. Taloudelliset ongelmat näkyivät vielä 2000-luvun alussakin, jolloin kalusto oli pahoin vanhentunutta.


title: Belgradin raitiotieliikenne

text: Euroopan investointipankilta saamilla avustuksilla rataverkkoa pystyttiin uusimaan kattavasti vuosien 2005–2010 aikana. Lisäksi raitiovaunukantaa uusittiin solmimalla toimitusopimus kolmestakymmenestä CAF Urbos-mallisesta raitiovaunusta vuonna 2009.


title: Kala namak

text: Kala namak tai musta suola on erityisesti intialaisessa keittiössä ja ayurvedisessa ruoanlaitossa käytetty kivisuolavalmiste. Kala namakin valmistuksessa käytettävä suola louhitaan Himalajan vuoristosta tai tuodaan Intiaan Pakistanista. Nimityksestä "musta suola" huolimatta kala namak on väriltään tummanvioletinruskeaa tai aivan hienoksi jauhettuna jopa vaaleanpunaista.


title: Kala namak

text: Kala namakin löysi Maharishi Charak 300-luvulla eaa.. Sen historia kuitenkin ulottunee vieläkin kauemmas, sillä se mainitaan jo Veda-kirjojen hymneissä.


title: Kala namak

text: Aluksi suola maustetaan ja suljetaan tölkkeihin puuhiilen kanssa, minkä jälkeen sitä kuumennetaan vuorokauden ajan korkeassa lämpötilassa. Kuumennuksen jälkeen sen annetaan ikääntyä. Käsittelyn seurauksena on kala namakin voimakas rikin tuoksu, jonka kuvaillaan muistuttavan myös kananmunan tuoksua. Myös suolan rautapitoisuus kasvaa valmistusprosessin myötä.


title: Kala namak

text: Intialaisessa keittiössä kala namakia on käytetty perinteisesti esimerkiksi chaateissa, jal-jeerassa ja naan-leivän päällä. Lisäksi sitä saatetaan käyttää myös länsimaisten herkkujen, kuten popcornin, focaccian ja bageleiden, kanssa. Lännessä kala namak on kuitenkin melko tuntematon, joskin vegaanit usein käyttävät sitä ruoanlaitossa kananmunan maun jäljittelemiseksi.


title: Kala namak

text: Kala namakia käytetään joskus hengellisissä rituaaleissa. Ayurvedassa parantajat väittävät sillä olevan myös lääkinnällistä potentiaalia. He käyttävät kala namakia muun muassa suoliston rauhoittamiseen, ruokahalun lisäämiseen, painonhallintaan, apuna hysteriaan ja hampaidenhoidossa.


title: Svenne Olsson

text: Svenne Olsson (s. 5. heinäkuuta 1972) on entinen ruotsalainen jääpalloilija, nykyinen jääpallovalmentaja.


title: Svenne Olsson

text: Valmentajan uransa Olsson aloitti vuonna 2008 Vetlanda BK:ssa, jota hän valmensi seuraavat kaksi kautta. Kesällä 2013 hän otti hoitaakseen Brobergin urheilujohtajuuden ja päävalmentajuuden. Samanaikaisesti Olssonista tuli Jonas Claessonin aisapariksi Ruotsin maajoukkueen valmennukseen. Kesällä 2015 Olsson aloitti Ruotsin jääpallomaajoukkueen valmentajana.


title: Svenne Olsson

text:
Maajoukkueessa
Päävalmentajana:


title: Naisten oikeuksien puolustus

text: Naisten oikeuksien puolustus on 1700 -luvun brittiläisen protofeministi Mary Wollstonecraftin kirjoittama teos ja yksi varhaisimpia feministisen filosofian teoksia. Siinä Wollstonecraft vastaa niille 1700 -luvun koulutuksen ja politiikan teoreetikoille, jotka eivät uskoneet, että naisen pitäisi saada koulutusta. Hänen mukaansa naisilla tulisi olla koulutus, joka on vastaavansuuruinen suhteessa heidän asemaansa yhteiskunnassa, ja että naiset ovat olennaisia kansakunnalle, koska he kouluttavat sen lapsia ja jotta he voisivat olla "kumppaneita" miehilleen ennemmin kuin pelkkiä vaimoja. Sen sijaan, että hän olisi pitänyt naisia yhteiskunnan koristuksina tai omaisuutena, josta käydään vaihtokauppaa avioliiton solmimisessa, Wollstonecraftin mukaan he ovat ihmisolentoja, jotka ansaitsevat samat perusoikeudet kuin miehetkin.


title: Naisten oikeuksien puolustus

text: Wollstonecraft sai kimmokkeen kirjoittaa Naisten oikeuksien puolustuksen luettuaan Charles Maurice de Talleyrandin raportin Ranskan kansalliskokoukselle vuodelta 1791. Wollstonecraft kirjoitti Naisten oikeuksien puolustuksen kiireessä vastatakseen suoraan käynnissä oleviin tapahtumiin; hän pyrki kirjoittamaan harkitumman toisen painoksen mutta kuoli ennen kuin sai sen valmiiksi


title: Naisten oikeuksien puolustus

text: Vaikka Wollstonecraft vaatiikin tasa-arvoisuutta sukupuolten välille tietyillä elämänalueilla kuten moraalin alalla, hän ei yksiselitteisesti ilmaise, että miehet ja naiset olisivat tasa-arvoisia. Hänen monitulkintaiset väitteensä koskien sukupuolten tasa-arvoa ovat siksi tehneet vaikeaksi luokitella Wollstonecraftia moderniksi feministiksi, erityisestikin kun sana ja käsite eivät olleet hänen käytettävissään. Vaikka yleisesti nykyisin oletetaan, että Naisten oikeuksien puolustus otettiin vastaan kielteisesti, tämä on nykyajan väärinkäsitys, joka perustuu uskomukselle, että Wollstonecraft oli yhtä parjattu hänen elämänsä aikana kuin hän tuli William Godwinin Memoirs of the Author of A Vindication of the Rights of Woman (1789) -kirjan julkaisun jälkeen. Naisten oikeuksien puolustus varsinaisesti otettiin vastaan hyvin kun se julkaistiin ensin vuonna 1792


title: Mon pire cauchemar

text: Mon pire cauchemar (kansainvälisesti "My Worst Nightmare") on vuonna 2011 ensi-iltansa saanut Anne Fontainen ohjaama ranskalais-belgialainen romanttinen komediaelokuva, jonka pääosia näyttelevät Isabelle Huppert, Benoît Poelvoorde, André Dussollier ja Virginie Efira. Anne Fontaine ja Nicolas Mercier käsikirjoittivat elokuvan, jonka tuottajina olivat Philippe Carcassonne, Diana Elbaum, Bruno Pésery, Patrick Quinet ja Jérôme Seydoux.


title: Mon pire cauchemar

text:
Yläluokkainen, menestynyt taidekauppias Agathe (Isabelle Huppert) asuu aviomiehensä Françoisin (André Dussollier) ja poikansa Adrienin (Donatien Suner) kanssa luksusasunnossa Pariisin hienostoalueella. Agathe ja François ovat olleet vuosia avioliitossa, mutta rakkauden sijaan he ovat yhdessä vain tottumuksesta. Heidän elämänsä kääntyy ylösalaisin, kun heidän asuntoaan tulee remontoimaan pirteä belgialainen remonttimies Patrick (Benoît Poelvoorde), jonka poika Tony (Corentin Devroey) on läheinen ystävä Adrienin kanssa. François oli palkannut hänet, ettei tämä menetä poikansa huoltajuutta työttömyytensä takia. Patrick osaa olla oikea maanvaiva, mutta hänen huolettomat ja vaatimattomat käytöstavat tarttuvat myös hänen työnantajiinsa. Kun François jättää Agathen, Agathe ottaa Patrickin ja Tonyn asumaan hänen ja Adrienin luokse. Pian Agathe ja Patrick, kaksi yksinhuoltajaa, luovat syvemmän suhteen toistensa kanssa.
"Mon pire cauchemarin" kuvaukset alkoivat Pariisissa 23. elokuuta ja päättyivät 30. marraskuuta 2010. Elokuva kuvattiin Pariisissa ja sen lähialueilla sekä Belgiassa, jossa kuvaukset kestivät kolme päivää. Elokuvan budjettina oli 11,2 miljoonaa euroa, ja sen tuotantoyhtiöinä olivat Pathé, Ciné@, Entre Chien et Loup, M6 Films, Maison de Cinéma, F.B. Productions, Artémis Productions ja Radio Télévision Belge Francophone. "Mon pire cauchemarin" teaser julkaistiin 4. heinäkuuta 2011 ja virallinen traileri 5. elokuuta 2011.


title: Mon pire cauchemar

text: "Mon pire cauchemarin" Ranskan ensi-ilta oli Angoulêmen ranskankielisten elokuvien elokuvajuhlilla 27. elokuuta 2011 ja Belgian Gentin elokuvajuhlilla 18. lokakuuta 2011. Elokuva sai maanlaajuiset teatteriensi-iltansa Ranskassa ja Belgiassa 9. marraskuuta 2011. "Mon pire cauchemarin" teatterilevittäjinä olivat Ranskassa Pathé Distribution ja Belgiassa Alternative Films. Elokuva keräsi Ranskassa teatterikierroksensa aikana 766 894 katsojaa ja tuotti 6 364 190 dollarin lipputulot. Belgiassa elokuva tuotti 819 065 dollaria. Maailmanlaajuisesti "Mon pire cauchemar" tuotti 7 115 988 dollarin lipputulot.


title: Mon pire cauchemar

text: "Mon pire cauchemar" on saanut elokuvakriitikoilta lähinnä sekalaisen vastaanoton. Rotten Tomatoes -sivuston mukaan 64% kriitikoista on antanut elokuvalle positiivisen arvosanan 5,9/10 keskiarvolla. Keräys perustuu 11 arviointiin. 606 käyttäjästä 27% on antanut elokuvalle positiivisen arvosanan 2,8/5 keskiarvolla. Metacritic-sivuston mukaan kahdeksan arvostelun perusteella elokuva on saanut 52 pistettä sadasta mahdollisesta. "Mon pire cauchemar" oli ehdokkaana eri elokuvajuhlilla yhteensä yhteentoista eri palkintoon vuosina 2011–2012.


title: Mon pire cauchemar

text: "Mon pire cauchemar" julkaistiin Ranskassa DVD:lle ja blu-raylle 14. maaliskuuta 2012.


title: Rishi

text: Rishi on hindulaisessa mytologiassa nimitys jumalallista syntyperää olevalle runoilijalle, selvänäkijälle tai tietäjälle. Hindujen mukaan rishit ovat kokeneet, kuulleet tai saaneet ilmestyksinä Veda-kirjoitukset. Heitä kuvaillaan myös Brahman pojiksi ja pyhiksi miehiksi. Nykyisin rishillä viitataan myös hindulaisuuden ihanteet saavuttaneeseen yksilöön, jonka nykyvastineena voi pitää gurua.


title: Rishi

text: Rishi on myös miehen etunimi Intiassa ja Nepalissa.


title: Al-Gizan kuvernoraatti

text: Al-Giza () on yksi Egyptin kuvernoraateista. Alueen pinta-ala on 13 184,0 km² ja väkiluku 7 585 115 (2015). Kuvernoraatin hallinnollinen keskus on Giza.


title: Al-Minufiyya

text: Al-Minufiyya () on yksi Egyptin kuvernoraateista. Alueen pinta-ala on 2 499,0 km² ja väkiluku 3 941 293 (2015). Kuvernoraatin hallinnollinen keskus on Shibin El Kom.


title: Ilmari Kunnas

text: Alfred Ilmari Kunnas (2. kesäkuuta 1902 Joutseno – 13. joulukuuta 1957) oli suomalainen eversti.


title: Ilmari Kunnas

text: Hänen vanhempansa olivat rovasti Kustaa Alfred Kunnas ja Bernet Svensson. Hänen puolisonsa oli Lyyli Helvi Pekonen.


title: Ilmari Kunnas

text: Kunnas osallistui Vapaussotaan Karjalan Armeijakunnan 3.rykmentin riveissä. Hän paveli varusmiehenä Polkupyöräpataljoona 3:ssa ja opiskeli vuosina 1923–1925 Kadettikoulun 6. kadettikurssilla. Tämän jälkeen hän palveli nuorempana upseerina, komppanianpäällikkönä ja yleisesikuntaupseerina PPP3:ssa sekä Jääkäripataljoona 3:ssa vuosina 1925–1939. Hän suoritti jalkaväen kapteenikurssin vuonna 1938.